text:
Orð: Marius Ziska
Lag: Der gingo tre jenter
Viðmerking: Yrktur til ársveitsluna hjá B36 í 1948
Ja, Niels hevur felagið stovnað,
hann formaður var fyrstu ferð,
um vinning tað fekk ella tapti,
so segði hann bert: “Sama ger!”
B36, B36,
í heyst gjørdist tað føroyameistari.
Teir fara ei skreytir at gera,
helt mangur og vit kanska við,
men vit fingu annað at síggja,
skjótt gjørdist tað tiltikið lið.
Tá ítróttasamband varð íbirt,
kom meistarakapping í lag
við steypi, ið nógv hevur ferðast.
Tað steypið er teirra í dag.
Vit kenna so væl allar samlar,
sum royndust so væl hesa ferð.
Tann fyrsti er málverjan góða,
tí Kriss fyri skotunum er.
Hjá bakkunum, Kjartan og Tórleif,
ei sleppist so lættligt innum,
so stúttir teir eru á fótum,
tá teir gúppa bóltin uppum.
Og Mortan, Hjørleif og Debess,
teir sparka hvønn bólt uttan kiks,
og kann tað ei øðrvísi verjast,
so skumpa teir manniin til viks.
Í mál verður skotið við knalli,
vit klappa og rópa hurrá,
ja, so er tað sjálvsagt frá Alli,
at hesin bóltur kom frá.
Sær Herlufur strýkur um ennið,
hann kappast við treysti og mót,
so mangan vit hoyra hann rópa:
“Nú skunda tær, Nichels, skjót!”
Um Jimmy hann skallar eitt málið,
tá leypa vit leysir upp frá,
men verður tað kolldømt til off-side,
so nipnir vit standa har tá.
At spæla kann væl Óli Jógvan,
og reka kann hann langan tein,
so væl dugir hann sær at snúgva,
ei kann fyri hann spennast bein.
Vit ynskja teim aftur at sigra
í ár og ta komandi tíð,
so eydnast kann steypið at ognast
av felag B seks og trý.
Hurrá, hurrá, hurrá!
Teir skulu her nú fá
eitt trífalt og rungandi heiðurshurrá!


c: text/html

text:
Ert tú tann nýggi Picasso?
Leygardagin 10. mars skipar SMS fyri eini málikapping fyri børn 12 ár og eldri. Ert tú ein av teimum 15, sum fara at mála á Torginum í SMS? Høvuðsvinningurin er eitt gávukort á 2.000 krónur, og nummar 1, 2 og 3 fáa eitt atgongumerki il Voxbotn.
Fyri at vera við í kappingini skalt tú melda til við at senda eini privat boð til "SMS á netinum" á Facebook og viðheft eina mynd av onkrum, sum tú hevur málað fyrr.
Og her eru treytirnar fyri kappingina:
- 15 luttakarar vera valdir út og fáa boð í seinasta lagið fríggjadagin 9. mars
- Luttakarnir skulu møta upp á Torginum í SMS leygardagin kl. 10
- Øll útgerð verður latin í SMS – lørit, penslar, máling og annað
- Luttakarnir fáa eitt ávíst evni og hava síðan 4 tímar at mála ein málning
- Ein listavegleiðari verður á staðnum
- Vinnararnir verða kunngjørdir leygardagin 17. mars kl. 14
Góða eydnu :)

robotstxt: allowed

filter: keep


text:
Í samstarvi við Reinsaríið og Karavella Marionett-Teatur skipar Listaskúli Føroya fyri einum stuttum skeiði í at gera livandi dukkur – ella leikarar til dukkuleik – 12 og 13. mai kl. 10 – 13. Skeiði er fyri børnum 11 til 15 ár. Til ber at teknað seg við at ringja til 228327, pláss er fyri 12 luttakarum.
Vikuskiftið 26. til 28. februar hevur Listaskúli Føroya tríggjar forkunnugar verkstovur á skúlanum við Gøtugjógv.
Eysturkommuna hevur við opnum ørmum boðið Listaskúlanum norður á síni ferð kring landið og tí hava vit eisini møguleika at halda skeiðskostnaðin niðri á einum rímiligum støði. Listaskúlin er sera takksamur fyri hetta.
Tríggjar verkstovur vera á fyrsta Listaskúlin á ferð, sum verður í Eysturkommunu. Ein av teimum er ein høvundaverkstova undir leiðslu av Rakel Helmsdal, rithøvunda v.m. Um verkstovuna sigur hon:
Vit ræðast ræðusøgur og vit elska tær. Frá vit vóru børn dámdi okkum at vera rødd undir tryggum umstøðum, at skelva av ræðslu væl vitandi um, at tað vit lósu/hoyrdu/sóu bara var ein søga.
At siga frá spøkilsissøgum í myrkri bara við stearinljósi, at nísta, tá onkur nam við teg ella ein hurð fór upp. Vit verða drigin at tí ræðandi og tað er stuttligt at finna uppá.
Júst tað fara vit at gera á hesi verkstovuni. Vit fara at leita eftir tí, sum vit ræðast mest og síðani pilka sundur og seta saman, benda og toyggja eina góða søgu burturúr. Vit fara at ræða hvønn annan undir tryggu umstøðunum í skúlanum við Gøtugjógv. Eitt vikuskiftið við hugna og óhugna, sum vit seint fara at gloyma.
Verkstovan er fyri bæði leik og lærd. Tey, sum eru von at skriva, fáa eitt skump og ein nýggjan vinkul og tey, sum júst eru byrja, fáa hjálp at seta ferð á og leypa upp frá. Verkstovan vendir sær til tey, sum fegin vilja skriva søgur, sum fáa hárini til at reisa seg
Vart tú á persónmenningarverkstovuni hjá Listaskúlanum í heyst, er hetta eitt frálíkt høvi til framhald, men tað er ikki neyðugt, fyri at vera við.
Hvussu gert tú fiktivar persónar so livandi, at tú heldur, at tú hevur hitt tey fyrr?
Persónarnir í søgum okkara eru eygu lesarans. Tú, sum skrivar, skalt vita, hvussu og hvat hesi eyguni síggja.
Á skeiðnum arbeiða vit við at menna persónarnar í søguni, fáa innlit í, hvussu vit koma longur inn í teir fiktivu persónarnar og gera teir veruligar.
Vit læra tey at kenna, so vit vita, hvussu tey uppliva hesa søguna, sum vit hava rent tey inn í. Vit læra okkum at elska tey sum okkara bestu vinir, og kortini at vera ónd við okkara kreatiónir, at taka lívið av teimum um neyðugt og geva teirra uppgávur til onnur. Vit fara gjøgnum allar verðsins ræðuleikar saman við teimum, uppliva tað, tey uppliva við okkara egnu kenslum.
Arbeiðsháttur:
Vit arbeiða bæði hvør sær og í bólkum. Eisini fáa vit vitjan av einum sálarfrøðingi.
Skrá 30. okt. – 1. november 2015
Fríggjakvøld:
Hvussu nógv toli eg av? Hvørji eru míni loyndarmál?
kl. 17 Presentatión og framløga um týdningin av at hava góðar persónslýsingar
kl. 19.30 Nátturi
kl. 20 – 21.30 Skriviupphiting + byrjandi útgreingin av persónunum í søgunum hjá luttakarunum
Leygardagur:
kl. 9 Framhaldandi arbeiði við persónunum
kl. 10 Bólkarbeiði um persónar
kl. 12 Døgurðasteðgur
kl. 13 Skriving í bólkum
kl. 16-18 Upplestur og prát
kl. 19 Kvøldseta við gestaframløgu
Tíð: 30. okt. – 1. november 2015 (21 frálærutímar)
Stað: Studentaskúlin í Hoydølum
Kostnaður: 1610 kr (fyri undirvísing í , høli, drekkamun og serfrøðingavitjan). Hetta er eitt byrjanartilboð, sum bara er galdandi fyri skeið hjá Listaskúlanum heystið 15.
Málbólkur: Verkstovan er bæði fyri leik og lærd. Tey, sum eru von at skriva, fáa eitt skump og ein nýggjan vinkul og tey, sum júst eru byrja, fáa hjálp at seta ferð á og leypa upp frá. Skeiði vendir sær til tey, sum fegin vilja skriva søgur, har lesarin kennir seg hava uppliva søgugongdina sjálvur og hava hitt persónarnar.
Krøv til luttakarar: Hvør luttakari skal hava ein tekst við, har minst 2 persónar eru í. Tað nýtist ikki vera ein liðug søga, bara ein góð byrjan.
Hevur útgivið 19 bøkur – skaldsøgur, stuttsøgur, ævintýr, sjónleikir og myndabøkur, bæði fyri børn, ung og vaksin. Serliga er hon kend fyri bøkurnar um skrímslini, sum hon skrivar saman við svenskum og íslendskum høvundum og sum eru umsettar og útgivnar á 15 málum kring allan heimin.
Hon hevur havt skeið í skriving síðani 1996. Hetta hava verið bæði longri grundskeið í kreativari skriving og styttri konsentreraðar høvunda-verkstovur. Hon hevur undirvíst fólk í øllum aldrum og samfelagsbólkum.
Rakel Helmsdal er multilistafólk sum hevur egið marionettleikhús, Karavella Marionett-Teatur, sniðgevur bæði øllum í leikhúsi sínum og fæst við aðra list. Hon er eisini verkætlanarleiðari á ymsum stórum verkætlanum fyri ungdómsmentan t.d. Ung í Føroyum.


text:
Orð og lag: Nicholas L. Ridderhof
Týtt: Victor Danielsen
1. Áh, mín sál veit eitt stað,
mangan vitji eg tað,
eg við stúran og sorg hagar flýggi,
har hjá Jesusi eg
her á sorgtungum veg
ljós í ljósi frá Harranum síggi!
Niðurlag:
Undir hans veingjum – mín sál hvílir har;
undir hans veingjum er friður hjá mær;
undir hans veingjum meg Harrin vælsignar,
har heilsubót hjartað fær.
2. Ja, eitt skýli eg fann,
og har fara eg kann,
tá ið vandi og sorgir meg hótta;
undir veingjunum har,
tá ið myrkast her var,
fekk eg neyðina, sorgina bøtta.
3. Hetta lívsæla stað –
aldri kuldin nær tað,
har í stormi mær líva hans veingir;
har er hvílan mær blíð,
um so freisting og stríð,
um so fíggindin hart á meg treingir.
4. Tostin sløktur er nú,
Jesus, keldan er tú,
hon, ið lívsvatnið sál míni gevur;
og hans lívgandi orð,
sum eg fekk við hans borð,
ævigt stillað mær svongdina hevur.
5. Skjótt so tekur hann meg
her av einsligum veg
heim í ævirnar hjá sær at vera;
og við tráan eg nú
bíði eftir, at tú
skalt meg heim, burt úr sorgunum bera.


text:
Orð: Petur Jacob Sigvardsen
Lag (5. mars 2007): Knút Olsen
Viðmerking: Yrktur okkurt um 1960, broyttur í 2007.
So mangan eg síggi, at bylgjurnar bróta,
at far mítt kann søkka, og trúgvin man tróta.
Eg standi og stari við bivandi hjarta,
nær hann til mín kemur, ið stormin kann harta.
Tá brotini miklu frá grunni seg skjóta,
tá er tað ei gaman við báti at flóta.
Men ein er tó trygdin, mín vón og mín vegur,
at Frelsarin tryggur í bátinum svevur.
Tá ódnirnar leika, og stormarnir súsa,
og ófrættabylgjan várt lívsfar vil knúsa,
tá rópa á hann, sum í skutinum svevur,
straks ódnin umskiftist til fagrasta veður.
Men brýtur enn ógævis brotið frá grunni,
so borðini brotna, og lívið er runnið.
Tá Jesus hjá neyðstøddum monnum vil vera
og heima hjá tykkum, sum sorg mega bera.
Kann vera hann drálar, tó altíð hann kemur,
í ivandi hjørtum hann undurverk fremur.
Hann vantrúgv og ótta úr sinninum rekur,
so trúgvin í hjartanum bústað sín tekur.
Hví tora vit sigla, har ódnirnar valda?
um ongan vit lata í róður várt halda?
Tað eru jú einans tær krossfestu hendur,
ið stýra oss kunnu til himmalsins strendur.


text:
Soleiðis verður leikt í hálvfinalunum
ítróttur05-02-2018 - 22:00 - Jóanis Albert Nielsen
Um vikuskiftið gjørdist greitt, hvørji lið hava vunnið sær pláss í hálvfinaluumfarinum í Faxe Kondi kappingini og hvørji lið skulu dystast um at koma í sjálva finaluna.Hjá kvinnunum eru hálvfinalurnar millum VÍF og VB og Kyndil og H71. Hjá monnunum hittast VÍF og Kyndil og H71 og Neistin
Vanlig mannagongd er, at liðini, sum enda nummar 1 í bólkinum fáa heimadyst í seinna dystinum, og soleiðis er eisini gjørt í ár.
Soleiðis sær skráin út fyri fyrru hálvfinalurnar.


text:
Árni Gregersen, ting.fo 01.08.2017 (10:45)
Tryggar karmar til vinnuna
Jørgin Niclasen, Fólkaflokkurin, gjørdi serliga vart við, hvussu avgerandi tað er, at politiska skipanin tryggjar vinnulívinum tryggjar karmar.
-Skal vøkstur vera í okkara samfelag, so vit vit øll, at hann kemur frá vinnuni. Tí er avgerandi, at vit hava góð kor til privat fólk, sum hava hug til íverksetan, segði formaðurin í Fólkaflokkinum.
Hann mælti eisini til nakrar broytingar í uppskotinum um stjórarskipan fyri F'øroyar. Millum annað at privata frælsi verður tryggjað nógv meira enn mælt verður til í uppskotinum.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
11 x er tann 2. s, sum eg havi í enskum. Vit lesa í løtuni Arthur Miller: The Crucible. Tey flestur eru væl við, stemningurin er góður, og nógv peika upp og vilja sleppa at siga sína meining.
Eindri, Magnus, Gunnar, Rúni N, Lávus, Rúni D, Tóraldur, Mourits, Hans, Sudarat, Sanna, Sunnvá, Annika, Anna, Elsa Anna, Kristianna, Bergljót, Birita, Anja, Sunniva, Eyðvør, Rósa, Kristina
Í dag var ein serligur dagur, tí at vit høvdu gjørt av, at vit skuldu pynta til jólar. Øll høvdu okkurt við, og eisni teir dreingirnir, sum kanska hildu, at hetta var nakað fjasut, eisini teir endaðu heilt uppi undir loftinum við hjørtum og kúlum. Gunnar var DJ, og fakliga relevantir jólatónar ljómaðu úr telduni.
Og sum tað sæst á myndini, eru tey sera kreativ, Sunnvá var í spraymode, Elsa Anna klipti hjørtu og stjørnur, samarbeiðið var eisini fyrimyndarligt. Leggið serstakliga merki til kúlurnar, sum hanga á grønutalvu við stórum hvítum sloyfum.
Jú vissuliga er ljós at hóma á myrkum vetrardegi


text:
Eins og undanfarin ár, verður aftur í ár møguligt hjá ungum í aldrinum 14 til 16 ár at vinna sær nakrar krónur, sum ung í arbeiði hjá Vágs kommunu.
Arbeiðið hevur til endamáls at fríðka um í kommununi og kann m.a. fevna um fríðka, lúka, mála, upprudding, viðlíkahald av gøtum og vegum og so framvegis.
Umsøkjarin má vera fyltur 14 ár, áðrenn 30. juni, men má ikki fylla 17 ár áðrenn 25. juli. Tey ungu verða sett eftir vanligum setanartreytum og lønt eftir sáttmálaavtalaðu tímalønini hjá Føroya Arbeiðarafelag.
Alt eftir hvussu stórur áhugin er fyri tilboðnum, sleppa tey til arbeiðis í 2-3 vikur hvør. Byrjað verður mánadagin 2. juli.
Freistin at søkja er fríggjadagin 5. juni kl 15.00
Áhugaði kunnu venda sær til tlf. 663000 ella senda teldupost á vagur@vagur.fo


text:
Lag: C.E.F. Weyse, Bentley D. Ackley
Týtt: Victor Danielsen
1. Eg fari heim sum fuglurin, ið flýgur
mót suðri, tá ið heystið kemur her,
til ljósa pálmastrond úr havi stígur,
alt meðan her bert vetur, kavi er.
Eg fari heim; skjótt Gud mær gevur veingir,
so eg kann lyfta meg frá jørðini
til landið, har ei vetur, kuldi treingir,
at syngja lovsong við teim heiløgu.
2. Á sumri sæst í haga og um strendur
hin stóri fuglaflokkur víða hvar;
teir flúgva glaðir, men tað ofta hendir,
ein byrsa brast, og gleðin úti var.
Men følna urtir, koma heystsins dagar,
so flokkast teir og taka aðra leið,
teir lyfta veingir tá og flúgva, hagar
sum skínur sól, og blómur doyggja ei.
3. So gekst Guds børnum á teim døgum góðu,
tá eydnusólin føgur skein tey á:
Tey vaktu, bóðu ei, og ei tey sóu,
at undir rósu eiturormur lá;
tá gloymdu tey, tey vóru her í vanda,
tá gloymdu tey, at lívið er eitt stríð,
tá gloymdu tey, at himmalrósur standa
á smølu leið, teim hvøssu tornum í.
4. Tá mugu lívsins álvara vit læra
og inn í krossins skúla fara tá;
har lærdu vit á Gud at líta bara,
bert evangelium at byggja á;
tá lærdu vit tað, eingin áður kendi,
at kraft og dygd í okkum ikki er;
vit lærdu, at á okkum brátt er endi,
um náði endaleys ei okkum ber.
5. Tá lærdu vit at síggja, at av góðum
í royndum einki finst á jørðini;
vár sál frá Bábels myrku táraflóðum
seg lyfti sum ein ørn mót sólini.
Ja, í teim køldu heimsins heystarstundum
vit tráa heim ta ljósu strond at sjá,
og ei av gleði, ei av sorgum bundin
til Guds Jerúsalem vit stunda tá.


text:
Í sambandi við vísindaligar rannsóknir av makrelstovninum í summar, søkir Havstovan eftir nótaskipi at gera rannsóknirnar, sum verður fíggjað við granskingarkvotu. Upp til 1.800 tons av makreli eru sett av at fíggja rannsóknirnar. Kvotan kann fiskast í føroyskum ella altjóða sjógvi, og verður latin sum egin árskvota sambært § 20 í lógini um vinnuligan fiskiskap í 2017. Tíðarskeiðið og krøvini, ið skipið skal lúka, eru at finna í sjálvari lýsingini, sí leinkju niðanfyri.
Freistin at svara er hósdagin 15. juni 2017 við telduposti til This e-mail address is being protected from spambots. You need JavaScript enabled to view it.
Les alla lýsingina her


text:
Heystleik 2015: Fólk og dólgar í Kardamummubýnum
Sjónleikarhúsið Niels Finsensgøta 34 Tórshavn FO
Sýningar
Sýningar…
- leygardagur 30. jan 16.00 Atgongumerki
- fríggjadagur 29. jan 18.00 Atgongumerki
- mikudagur 27. jan 18.00 Atgongumerki
- týsdagur 26. jan 18.00 Útselt!
- sunnudagur 24. jan 16.00 Útselt!
- leygardagur 23. jan 16.00 Útselt!
- fríggjadagur 22. jan 18.00 Útselt!
- mikudagur 20. jan 18.00 Útselt!
- týsdagur 19. jan 18.00 Útselt!
- sunnudagur 17. jan 16.00 Útselt!
-
leygardagur
16.
jan
13.00
- Sølan byrjar mán 30/11 kl 9 í Kunningarstovuni í Vági
-
fríggjadagur
15.
jan
18.00
Útselt!
- Sølan byrjar hós 26/11 kl 9 í Runavíkar Kunningarstovu
-
mikudagur
13.
jan
18.00
- Sølan byrjar mán 30/11 kl 9 í Kunningarstovuni í Vági
- týsdagur 12. jan 18.00 Útselt!
-
sunnudagur
10.
jan
16.00
- sølan byrjar mán 7/12 kl 9 í Sandoyar Kunningarstovu
- leygardagur 9. jan 16.00 Útselt!
- fríggjadagur 8. jan 18.00 Útselt!
- mikudagur 6. jan 18.00 Útselt!
- týsdagur 5. jan 18.00 Útselt!
- mikudagur 30. des 18.00 Atgongumerki
- týsdagur 29. des 18.00 Útselt!
-
sunnudagur
20.
des
16.00
Útselt!
- Atgongumerki til sølu í Klaksvík frá mik 4/11
-
leygardagur
19.
des
13.00
Útselt!
- Atgongumerki til sølu í kunningarstovurnar í Suðuroy frá mik 4/11
-
fríggjadagur
18.
des
18.00
Útselt!
- Atgongumerki til sølu í Runavík fra frá mán 2/11 kl 9
- mikudagur 16. des 18.00 Útselt!
- sunnudagur 13. des 16.00 Útselt!
- fríggjadagur 11. des 18.00 Útselt!
- sunnudagur 6. des 16.00 Útselt!
-
leygardagur
5.
des
16.00
Atgongumerki
- 1 stk. eftir
- fríggjadagur 4. des 18.00 Útselt!
- mikudagur 2. des 18.00 Útselt!
- týsdagur 1. des 18.00 Útselt!
- sunnudagur 29. nov 16.00 Útselt!
- fríggjadagur 27. nov 18.00 Útselt!
- mikudagur 25. nov 18.00 Útselt!
- sunnudagur 22. nov 16.00 Útselt!
- leygardagur 21. nov 16.00 Útselt!
- fríggjadagur 20. nov 18.00 Útselt!
- mikudagur 18. nov 18.00 Útselt!
- týsdagur 17. nov 18.00 Útselt!
- sunnudagur 15. nov 16.00 Útselt!
- leygardagur 14. nov 16.00 Útselt!
- fríggjadagur 13. nov 18.00 Útselt!
- mikudagur 11. nov 18.00 Útselt!
- týsdagur 10. nov 18.00 Útselt!
-
leygardagur
7.
nov
19.00
Útselt!
- Frumsýning
Samandráttur
Havnar Sjónleikarfelag letur býarportrið upp til Kardamummu :)
"Fólk og dólgar í Kardamummubýnum" er ein stuttligur familjuleikur við nógvum góðum tónleiki og sangum, sum vit øll kenna.
Frumframførslan verður leygardagin 7.novembur kl 19.
Sýningar verða týs- miku- og fríggjakvøld kl 18
og leygar- og sunnudagar kl 16.
Sýningin leygardagin 16.januar er kl 13.00
Atgongumerki
Forsølan byrjar týsdagin 24.novembur kl 9 í Visit Tórshavn (tlf 302425)
Atgongumerki kosta 125,-
Lýsing
Lýsing…
Góði børn, foreldur, ommur og abbar
Ja, so fara vit aftur í Kardamummubý. Tað eru 11 ár, síðan vit vóru har seinast, og nógv børn eru komin afturat síðan tá. Børn, ið saman við foreldrum, sum kanska sóu leikin seinast, eisini skulu sleppa at uppliva henda barnaklassikara sum ættarliðini frammanundan eru vorðin so góð við.
Hví eru vit góð við søgurnar hjá Thorbjørn Egner?
Tað er tí hann hevur ein einfaldan boðskap: Vit skulu øll vera her, tað er pláss fyri okkum øllum, og vit eru øll partur av felagskapinum.
Bastian syngur:
Eg havir gjørt eina lætta lóg
Øll halda hon er góð
Henda Kardamummu-lummalóg er so:
Tú skalt ikki plága onnur
Ella gera nakað ilt
Annars kannst tú liva sum tú vilt
Havnar Sjónleikarfelag hevur sum endamál javnan at seta stórar barnaleikir upp. Hetta krevur nógv at felagnum, nevnd og limum, men lønin vit fáa aftur við børnum og vaksnum sum stuttleika sær og fáa okkurt at hugsa um hesa løtuna í Sjónleikarhúsinum kann ikki samanberast við nakað.
So góðu tit stór og smá hyggið nú…
Vegna nevndina
Karin Djurhuus, formaður
Thorbjørn Egner (1912 – 1990)
Flestu fólk kenna søgurnar um Karius og Baktus, um Klintrimús og hini dýrini í Vallbakkaskóginum og um Fólk og Dólgar í Kardamummubýi. Bøkurnar hjá norska rithøvundanum eru umsettar til fleiri enn 20 mál og fleiri ættarlið kenna tær.
Hvussu ber tað so til?
Tað eru ongar hetjur og ongi óargadýr i alheiminum hjá Thorbjørn Egner. Tú verður góður við dovnar dólgar, svangar revar, Suffíu mostir, sum altíð er ill, og skaðiligar bakteriur.
Søgurnar eru altíð ein javnvág millum tað fantasikenda og spælandi øðrumegin, og einfalda boðskapin um tolsemi, rættvísi og tað at vera menniskjaligur hinumegin
Tú ert so hugsunarsamar góði Mortan segði omman. Ja segði Mortan, eg kann ikki lata vera við at hugsa um, hvussu gott tað hevði verið í skóginum, um vit bara øll vóru vinir, so kundi tey stóru hjálpt teimum smáu, og tey smáu hjálpt teimum stóru.
Karius og Baktus hava allar tær menniskjaligu kenslurnar, frá gleði og væntanum til argandi óndskap, vreiði og sorg. Alt kenslur, sum øll kenna aftur. Tað fær fólk at royna at liva seg inn í tær kenslur og tann atburð, sum fólk hava, og tí skilja hvønn annan betur.
Í Fólk og dólgar í Kardamummubýi er tolsemi og ymiskleiki eitt týðandi tema. Øll,ið búgva í Kardamummubýi, hava evnir og eginleikar, sum kunnu brúkast til felags besta. Í tí heiminum, sum Thorbjørn Egner skapar, eru rúmligheit og fjølbroytni positiv virðir. Boðskapurin er, at tú skal velja tað góða, og í tann mun tú kanst laga teg til felagskapin, samstundis sum pláss skal vera fyri øllum.
Thorbjørn Egner var útbúgvin teknari, men hann var eisini listafólk, rithøvundur, sangskrivari, tónaskald og umsetari. Hann hevur skrivað bøkur fyri børn og vaksin, men tað eru serliga hansara barnabókmentir, sum fólk hava tikið til sín. Sjálvur sigur Thorbjørn Egner:
Eg haldi tað er týdningarmikið, at børn tá ið tey hava tann aldur har tey eru viðkvom, hava hugflog og kenslusemi er størst, fáa fatanir, sum geva teimum álit og trúgv á lívið.


text:
Vinna
Tryggingar
til vinnulívið
Vit tryggja fyritøkur, framleiðslu og flutning, og hjá okkum kanst tú tekna allar vanligar tryggingar til fyritøkuna. Okkara ráðgevar kunnu geva tær skjótt og greitt svar um, hvørt tín fyritøka er rætt tryggjað og til rættan prís. Tað kostar einki at spyrja seg fyri, men tað kann gerast dýrt, um tú letur vera.
Vit hjálpa tær at velja røttu tryggingarnar
-
Ring til okkara á 358100
-
Skriva til okkara á vinna@trygd.fo
-
Faldari um Vinnutrygd (verður dagførdur)
-
Fylg okkum á Facebook
-
Boða frá skaða her
- Fá eitt óbindandi tilboð
Virkisábyrgd
Tryggingin fevnir um endurgjald, sum verður álagt virkinum at gjalda í sambandi við skaða hjá ella á viðskiftafólk, starvsfólk ella triðja persón. Les meira.
Leysafæ
Tryggja maskinur, amboð, útgerð, vørur og innbúgv móti brunaskaða, stormskaða, vatnskaða, stuldri o.ø. Les meira.
Vinnuferðatrygd
Tryggingin fevnir um vinnuferðina og veitir m.a. endurgjald í sambandi við ferðaavbrot, seinkaða ferð, seinkað viðføri, sjúku og viðgerð. Les meira.
Produktábyrgd
Tryggingin fevnir um endurgjald, sum verður álagt virkinum at gjalda í sambandi við skaða hjá ella á viðskiftafólk, starvsfólk ella triðja persón. Les meira.
Arbeiðsskaðatrygd
Hevur tú fólk í arbeiði, er tað lógarkrav, at tú tryggjar tey - eisini um tey ikki fáa løn útgoldna frá tær. Les meira.
Flutningstrygd
Tryggja góðsið í sambandi við skaða, sum hendir undir flutningi. Les meira.
Akfør
Persónbilar, vørubilar, lastbilar, arbeiðsmaskinur og traktorar, sum verða brúkt við vinnuligum endamáli kunnu tryggjast, so endurgjald fæst í sambandi við ymisk sløg av skaðum. Les meira.
Bilhjálp
Tryggingin fevnir um nærum alla bilhjálp, t.d. útreiðslur til kranabil, veghjálp, hjálp til at seta bilin í gongd og tílíkt í sambandi við ferðsluóhapp, um bilurin er koyrdur fastur, hevur motorsteðg o.a.
Arbeiðsmaskinur
Hevur tín fyritøka eitt nú kranar, rennugravarar, trukkar, trailarar ella lytur, kanst tú tryggja hesar arbeiðsmaskinur í sambandi við ferðsluóhapp, skaða, stuldur, ella um maskinan ger skaða á persónar ella lutir. Les meira.
Skifta til Trygd? Vit hjálpa tær
Ynskir tú at skifta til Trygd, avgreiða vit alt í sambandi við skiftið fyri teg. Útfyll teigarnar niðanfyri, so seta vit okkum í samband við teg og avtala nærri.
Tú ert eisini altíð vælkomin at støkka inn á gólvið hjá okkum á Oknarvegi 5 í Havn ella á deildunum hjá BankNordik og Norðoya Sparikassa kring landið.


text:
Seinastu tíðindi
Kvøldseta á Bókasavninum í Tofta skúla
Várframsýning av kvøldskúlaarbeiði í Tofta skúla
Fundarfrásøgn frá samstarvsfólkafundi 07. mars 2018 kl. 13.00
Fundarfrásøgn frá skúlastýrisfundi 28. febr. 2018 kl. 19.30
Listaleypurin á vitjan í Tofta skúla
Várframsýning hjá Tofta kvøldskúla
INNSKRIVING AV NÆMINGUM Í KOMANDI 1. FLOKK
Mikudagin 24. januar var innskriving av næmingum til 1. flokk fyri komandi skúlaár í Tofta skúla, og tað vóru 25 sera spent børn, ið saman við teirra foreldrum, ommum og abbum, sum møttu upp til innskrivingina.
Skúlastjórin, Durita Jakobsen, bjóðaði øllum vælkomin og tók í móti næmingunum niðri í Miðhøllini. Síðani varð farið upp í eina floksstovu, har lærararnir Lív Magnussen og Atli Johansen greiddu foreldrunum frá, hvat ið tey bæði leggja dent á í samstarvinum millum Tofta skúla og Barnagarðin á Svangaskarði, fyri at fáa eina so góða innskúling sum gjørligt.
Til seinast sungu næmingarnir sangin “Veturin kom við kulda og kava”.
Fleiri myndir síggjast her!


text:
Hovs Kirkja
Á vári 1914 kemur ein fyrispurningur frá Færø Amt og Provsti til kirkjuráðið í Vági um at lata hovbingum ta gomlu kirkjuna í Vági, tá ið vágbingar høvdu bygt nýggja. Hetta hevur kirkjuráðið einki ímóti og játtar at lata hovbingum kirkjuna fyri einki, av tí einki av tí gomlu kirkjuni verður brúkt aftur í teirri nýggju, sum vágbingar ætlaðu at byggja.
Men drúgv tíð gongur, til kirkjan í Vági verður tikin í brúk. 25 ár seinni - 19. februar 1939 - verður nýggja kirkjan í Vági vígd, og ikki fyrr enn tá verður klárt at taka gomlu kirkjuna á Kirkjukletti niður og flyta hana til Hovs.
Upprunaliga var tað íslendingurin Guðbrandur Sigurðson, ið stóð fyri arbeiðinum at smíða kirkjuna á Kirkjukletti í Vági. Hon var 13 alin long og 6½ breið við 9 stólum mannfólkamegin og 8 stólum konufólkamegin. Kirkan varð bygd 1862.
Teir, sum stóðu fyri arbeiðinum at taka gomlu kirkjuna á Kirkjukletti niður, vóru arkitekturin Johan Hofgaard og Johan Hammer, timburmaður. Teir tóku bretti fyri bretti niður og merktu tey. Sama var við bjálkunum. Síðan var alt tilfarið koyrt í lastbili út á kaiina í Vági, har tað varð flutt við skipi til Hovs. Av Stapanum varð tað borið niðan á tað staðið, sum hovbingar rópa Innan Glyvur. Grund varð laðað, og kirkjan sett upp aftur av nýggjum. Umframt arkitektin Hofgaard og Johan Hammer, hjálptu Leivur Jespersen og Hans Pauli Luid við at smíða kirkjuna upp aftur av nýggjum. Tá ið kirkjan stóð á Kirkjukletti hevði hon flagtak, men nú tá ið hon varð bygd av nýggjum, løgdu teir galvaniserað jarntak á.
Tann 14. februar 1943 var sum vera man stórur dagur í Hovi, tí tá varð kirkjan vígd. Gulak Jacobsen, sum var fyribils settur próstur, vígdi hana.
Kirkjuráði
Formaður Delmar Tausen Tlf. 37 38 04
Traðarvegur 16 Tlf. 21 68 04
960 Hov
Denne e-mail adresse bliver beskyttet mod spambots. Du skal have JavaScript aktiveret for at vise den.


text:
1. mai er Altjóða arbeiðaradagur og klokkan 15 verður 1.maidagshald sum vant niðri á Vaglinum, m.a. fer Sonja Jógvansdóttir at røða. Tá eg flutti heim aftur til Føroyar fyri skjótt nógvum árum síðani, fór eg so andbrá oman á Vaglið 1.mai í tí trúgv, at hetta var ein meiningsfullur veitsludagur á sama hátt sum í øðrum londum. Men sjálvt um røðan var mergjað (tað var Jóanes Nielsen, sum talaði og eg haldi eisini, at veðrið var gott), var ikki nógv veitsla yvir haldinum. Eg føldi meg næstan sum lim í onkrari løgnari sekt, sum tað er flóvisligt at vera limur í. Verður í ár sum tað plagar, verður áskoðararúgvan einki at reypa av heldur. Nøkur fá forvitin fólk, onkur sum av handahógvi tekur myndir til facebook, ein nevi av álvarsligum hugsjónarfólkum, onkur hissini politikari, tveir akademikarar og onkur, sum eru túr við hundum og barnavognum plaga at trýsta seg so langt aftur móti Býráðshúsinum og Gamla Bókhandil sum til ber - tað skal ikki síggja út sum um at mann er radikalur á nakran hátt - eg veit ikki hvar samanhaldið, arbeiðaraveitslan og tiltrongda mótmælið móti støðugt vaksandi ójavnanum í samfelagnum er - men neyvan á Vaglinum og verður hon tað, so er okkurt broytt til tað betra. Men tað er helst ikki av tilvild, at Føroyar (stav)ríma við flegma.
Tí er tað gleðiligt, at tey ungu royna at halda saman. Sosialistisk Ung og Unga Tjóðveldið varpa ljós á arbeiðaradagin á Speaker’s Corner í Havn. Hetta verður gjørt við tveimum ungmannarøðum frá ungmannafeløgunum báðum umframt at tónleikur verður framførdur. Ragnar Finsson og Jákup Lind Dam fara at framføra tvey løg í part. Hetta er annað árið á rað, at ungmannafeløgini bæði standa saman um dagin og skipa fyri tiltaki. Arbeiðarin, sosialt rættvísi og skeivleikar í samfelagnum verða sett á dagsskrá henda dagin. Tiltakið byrjar aftaná 1. maihaldið á Vaglinum, sum er liðugt uml. kl. 16. Øll eru hjartaliga vælkomin!
(KP)


text:
Vága kommuna: Við heimild í §6 í løgtingslóg nr. 13 frá 21. mai 1954 um býarskipanir og byggisamtyktir við seinni broytingum, verður við hesum gjørt kunnugt, at Vága býráð á fundi tann 14. maj 2018 samtykti at broyta býarplanin fyri Vága kommunu fyri sethúsaøkið við Olivarsveg og Dagmarsgøtu í Miðvági soleiðis, at matr. nr. 128d, 190g og partur av matr. nr. 12c, 287, 295a og litra ‘am’ í Miðvági verða broytt til B5-øki: sethúsaøki - serstøk byggisamtykt.
Tilfar, sum lýsir broytingina, kann síggjast umvegis niðarfyristandandi leinkjur og liggur frammi til alment eftirlit á býráðsskrivstovuni í arbeiðstíðini frá mikudegnum tann 16. maj 2018 til hósdagin tann 06. juni 2018, báðir dagar íroknaðir.
Møgulig broytingaruppskot ella mótmæli skulu skrivliga verða býráðnum í hendi í seinasta lagi mikudagin tann 27. juni 2017.
Serstøk byggisamtykt fyri sethúsaøkið við Olivarsveg og Dagmarsgøtu í Miðvági
Um tú veitst okkurt, sum VP ikki veit - skriva so til vp@vp.fo


text:
Fyri at tryggja bestu hjálpina tær tørvar á ferðini, má ferðaseðilin og hjálpin bíleggjast samstundis og í seinasta lagi 48 tímar áðrenn fráferð. Um tú bíleggur seinni, vilja vit gera okkara besta fyri at hjálpa tær. Á hesi síðuni finnur tú kunning um ymisku tænasturnar, sum vit bjóða ferðandi við skerdum førleika. Lesið vinarliga okkara reglugerðir og treytir.
Kann eg ferðast uttan fylgjara?
Tey flestu ferðandi við skerdum førleika kunnu ferðast við Atlantic Airways uttan fylgjara. Fyri at varðveita trygdina hjá øllum ferðandi, eisini til ferðandi við skerdum førleika, og fyri at sleppa undan, at ein møgulig evakuering verður seinkað, eru tað einstøk ferðandi, sum mugu hava ein fylgjara við sær á ferðini. Hetta er eitt krav sambært undantakstreytunum, sum lýstar eru í (EF) 1107/2006 grein 4.2.
Fyri at ferðast uttan fylgjara, skal tann ferðandi vera førur fyri at:
- loysa trygdarbeltið
- lata seg í bjargingarvest
- fara úr setrinum og koma til eina neyðútgongd uttan hjálp
- lata seg í súrevnismasku
- skilja og fylgja trygdarleiðbeiningunum frá flogtænastufólkunum antin munnliga ella sjónliga
Fylgjari
Ein fylgjari ella røktari er tann persónurin, sum hevur ábyrgdina av, at tú hevur tað gott, meðan tú fert umborð/úr flogfarinum, vanligu trygdini hjá tær á flogferðini, og at tú fært neyðugu hjálpina í sambandi við evakuering. Fylgjarin skal vera minst 18 ára gamal og sita við síðuna av tær.
Fylgjarin kann ikki vera fylgjari hjá fleiri ferðandi samstundis.
Legg til merkis! Okkara flogtænastufólk skulu ikki lyfta teg frá flogsetrinum til koyristól og skulu ikki hjálpa tær á toilet ella í sambandi við medisinering. Tey kunnu hjálpa eitt sindur til í sambandi við mat, men annars ikki hjálpa tær at eta.
Góð ráð viðvíkjandi ferðafólkum við skerdum førleika
Fyri at kunna geva okkara ferðandi best møguligu hjálpina, og í samsvari við EU-fyriskipan 1107/2006, mugu vit hava upplýsingar um tín tørv á hjálp í seinasta lagi 48 tímar undan fráferð fyri at kunna ábyrgdarhavandi á flogvøllinum um neyðugu hjálpina.


text:
Valparaíso
Valparaíso er ein býur og kommuna í Kili. Býurin er samstundis høvuðsstaður í regiónini við sama navni. Valparaíso er størsti havnabýur í Kili og er heimstaður fyri herflotan og kongressina. Býurin liggur mitt í Kili, 120 km í ein útnyrðing úr høvuðsstaðnum Santiago. Valparaíso er ein týðandi útbúgvingarbýur við nýggju fróðskaparsetrum. Býurin er eisini miðdepil fyri ídna, ferðavinnu og transport.
Býurin er tann sættstørsti í Kili við umleið 260.000 íbúgvum, men Gran Valparaíso, ið eisini fevnir um grannabýin Viña del Mar, er landsins triðstørsta býarøki, næst eftir Gran Santiago og Concepción.
Skaldið Pablo Neruda hevur átt hús í býnum. Bygningurin La Sebastiana er nú innrættað sum eitt savn.[1]
Kend fólk ið eru fødd í Valparaíso[rætta | rætta wikitekst]
- Salvador Allende, politikari og forseti
- Eduardo "Gato" Alquinta, sangari og guitarleikari í rocktónleikabólkinum Los Jaivas
- Carlos Condell de la Haza
- Diego Dublé Almeyda
- Joaquín Edwards Bello
- José Toribio Merino, admiralur
- Augusto Pinochet, Diktator
- Augusto d'Halmar
- Camilo Mori
- Ricardo Krebs
- Manfred Max-Neef
- Paula Larrain, journalistur og politikari
Keldur[rætta | rætta wikitekst]
- ↑ [A Very Special House "http://www.welcomechile.com/valparaiso/pablo-neruda-house-museum.html"]. A Very Special House.


text:
Greinar í Ribarhús
Marjun í Lambanum, Heðin Kambsdal og Frits Johannesen lata upp framsýning í Ribarhús
Marjun í Lambanum, Heðin Kambsdal og Frits Johannesen lata upp framsýning í Ribarhúsi fríggjadagin 15. nov. kl 17:00 við málningum og vatnlitsmyndum. Marjun hevur tikið aftur í penslabørn síni, sum er gleðiligt, og liva tey …
Framsýning í Ribarhús
Fuglafjarðar kvøldskúli hevur framsýning av handaligum næmingaarbeiði í Gallerí Ribarhús 21. – 27. apríl.
Framsýningin letur upp sunnudagin 21. apríl kl. 17, tá Fuglafjarðar hornorkestur spælir, formaðurin í mentanarnevndini í Fuglafjarðar kommunu, Árant Berjastein, heldur røðu, …
Fuglafjarðar kvøldskúli framsýning í Ribarhúsi
Fuglafjarðar kvøldskúli hevur framsýning av handaligum næmingaarbeiði í Gallerí Ribarhús 21. – 27. apríl.
Framsýningin letur upp sunnudagin 21. apríl klokkan 17, tá Fuglafjarðar hornorkestur spælur, formaðurin í mentanarnevndini í Fuglafjarðar kommunu, Árant Berjastein, heldur røðu …
List í Riberhus
Charlotta Rasmussen, Rebekka I. Rasmussen ,Helena Kjeld, Durita Olsen, Rebekka Petersen og Karolina Petersen sína fram myndir í Ribarhúsi hesa
vikuna, sum tær hava gjørt í Fuglafjarðar kvøldskúla í vetur í royndarlist.
Framsýningin er opin hvønn dag …
Bókaløta í Ribarhúsi
Týskvøldið 04. des. kl. 8 verður bókaløta í Ribarhúsi.
Hálvur annar tími við framløgum og upplestri, ið forlagið Sprotin skipar fyri.
Úr skránni er m.a. hetta:
Heri á Rógvu greiðir frá um EXIT-Føroyar
Páll Danielsen lesur brot úr Kristin …


text:
Árni Gregersen, ting.fo 22.02.2017 (08:22)
Smálutirnir eftir at fáa uppá pláss
Kanska verður tað í dag - kanska í morgin.
Ein semja um fiskivinnunýskipanina millum Sambandsflokkin og samgonguna er komin undir land. Ein semja er fingin ums tóru spurningarnar, men enn eru nakrir smálutir eftir at semjast um.
Samráðingarfólkini siga - og taka sítt fyrivarni - at onki er liðugt fyrr enn alt er liðugt. Tíðin leggur hart trýst á, tí í seinasta lagi týsdagin skal Løgtingið hava eitt uppskot, skal tað yvirhalda allar freistir og fáa viðgerð í hesi tingsetuni.
Meðan samráðingarnar fara fram arbeiðir embætisverkið hjá landsstýrismanninum, Høgna Hoydal, samstundis við at orða paragraffirnar í nýggju lógini um vinnuligan fiskiskap.
So boð um semju ella skrædl koma eftir øllum at døma í dag ella í morgin.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
23.11.2017 - Av: fp
Javnagudstænasturnar
Setið kross í kalendaran, tí nú nærkast at jólagudstænasturnar verða hildnar kring landið. Øll eru hjartaliga vælkomin til gudstænasturnar, og til ein góðan drekkamunn aftaná.
Gudstænasturnar verða hesar dagar:
- Í Fuglafjarðar kirkju mánakvøldið 4.des kl. 19.00
- Hjá Frelsunarherinum í Vági mánakvøldið 4.des kl. 19.00
- Í Býggjar kirkju týskvøldið 5.des kl. 19.00
- Í Vesturkirkjuni í Havn hóskvøldið 7.des kl. 19.00
- Í Christianskirkjuni í Klaksvík hóskvøldið 7.des kl. 19:30


text:
Leysahugsanir í samband við, at orðblindavikan kom og stillisliga fór framvið.
Herfyri var Orðblindavika. Vika 40 á nútíðar máli.
Hon var ikki so sjónlig her umleiðir. Eg skal beinanvegin taka í egnan barm, tí okkara uppmerksemi hevur verið annað stað.
Tá eg sigi vit, so tosi eg um okkum í Tróndargøtu 40. Felagið fyri Lesi- og skriviveik. So kann man spyrja, hví hevur eingin annar gjørt hóvasták burturúr? Miðlar, MMR, Sernám, skúlar og lærarar, Skúlablaðið, Lærarafelagið, Vinnuskúlar, Setrið, teknisku skúlarnir, Háskúlin, og øll tey, sum ikki eru nevnd? Øll vit, sum vara av orðblindni, so at siga.
Løgið er, nær og hvussu orðblindni fær umrøðu í miðlunum. Viðhvørt fer alt upp at vasa um orðblindni og lesi – skrivitrupulleikar, og vit fáa landsumfatandi testir og umrøðu her og der og allastaðni, onkur ráðstevna kann eisini koma burturúr. Hettar kann halda áfram í einar 2 dagar, og vit læra, at Albert Einstein, HC Andersen, Steve Jobs, Ghita Nørby við fleiri vóru/ eru orðblind. Fólk við skili fyri evninum tosa og leggja fram, onkur filmur verður vístur, og vit finna kanska onkran orðblindan, ið vil siga nøkur orð eisini. Kross fyri! Kekk!
Oftast eru tað føgur orð og (fagurt málaðar) glansmyndir, ið verða lagdar fram fyri fólkið. Vit hava tíbetur tær góðu søgurnar at vísa á eisini, heilt víst, men gerandisarbeiðið í skúlunum, lærustovnunum og felagnum er ein annar veruleiki, ið vit vísa alt ov lítið fram.
Alt gott um, at í 2 dagar verður uppmerksemi vent móti trupulleikanum, men eg vildi so gjarna, at okkurt av øllum tí, ið hevur verið endavent, setur spor. Spor, sum kunnu koma teimum, sum skulu liva við trupulleikanum, til góðar.
Vit eru enn í tí støðu, at lesandi ikki fáa ta hjálp, ein orðblindur skal hava til próvtøkur. Vit hava enn ólukkulig børn og ólukkulig foreldur, sum kenna seg heilt uttan fyri vanligar undirvísingarmøguleikar. Lærustovnar á øllum stigum hava ikki førleikar og fígging at veita næmingum neyðugu hjálpina.
Testir eru einki í sær sjálvum. Vit fingu prentað inn, tá vit tóku orðblindalærara útbúgvingina, at vit testa bert í tí føri, tá testin útloysir hjálp. Ein test, ið ikki útloysir neyðuga undirvísing, skal als ikki gerast! Tá vit velja at test ella screena ein heilan árgang av børnum, so skulu vit syrgja fyri, at vit kunnu lofta næmingunum, eftir at testin er framd.
Kanska manglar tað at ásanna, at vit hava ein trupulleika? Tað hugsi eg ofta um. Er tað so, at summi í systeminum halda, at her er eingin trupulleiki, so forðar tað jú fyri at koma víðari. VIt kunnu ikki siga:”nei, tíverri kunnu vit ikki hjálpa tær, tí í Dk ger man so ella so, og so kunnu vit ikki”. Tá er tað eg sigi: “ok, men hvat so við at hyggja í aðrar ættir, har man er komin væl longri? Skotland t.d.?”
Men tað, sum er gott, er ikki ringt.
Vit trúgva uppá, at tann dagur kemur tá:
- Screeningin í 3. flokki skal útloysa undirvísing.
- Próvtøkuhjálpitól og tíð á øllum stigum í útbúgvingarstovnum í landinum skal og má mennast og gerast up to date og líka fyri øll.
- At menna appir og onnur hjálpitól og gera tey atkomulig fyri øll við lesi- og skrivitrupulleikum
- Seta á stovn skúlar fyri vaksin, ið ikki fingu møguleikan, tá tey gingu í skúla.
- Allir útbúgvingarstovnar og skúlar fara at lofta øllum, ið trongja hjálp.
Eg las eina grein í morgun, um eina orðblinda gentu, sum hevði tikið avbjóðingina at tosa á eini orðblinda- og kt-ráðstevnu. Hon segði hesi orðini, sum hava bitið seg rættiliga fastan í meg:
“De 400 delagere i ordblinde- og it-konferencen fik et godt råd med fra Emma Dalsgaard Madsen. Nemlig at lærere, læsevejledere og læsekonsulenter skal tage udgangspunkt i den enkelte elev.
“I er de ordblindes advokater, så I skal give dem tro på, at de kan, på samme måde som en advokat tror på sin klients sag. Find den ordblindes interesser og inddrag dem i undervisningen”, lød det fra scenen.”
Gyðja Hjalmarsdóttir Didriksen


text:
Øssur Hansen, landsliðsvenjari, hevur úttikið U15-hópin við dreingjum, sum í mai fer til Esbjerg Elite Cup í Danmark.
Við landsliðinum fer okkara Jóhann Højbro.
Týsdagin 8. mai fer føroyska U15-landsliðið við dreingjum til kapping í Esbjerg í Danmark.
Talan er um Esbjerg Elite Cup, har lið úr Danmark og fleiri av hinum norðanlondunum luttaka.
Sjálv kappingin verður spæld í døgunum 9. til 12. mai, og hesar dagarnar skal føroyska liðið spæla seks dystir.
Mótstøðuliðini vera Vejle BK, B93, Ready IF, AHIF og Kvarnby IF, og síðani verður endað við plaseringsdysti.
Jóhann Højbro úttikin til U15 landsliðið
Øssur Hansen, landsliðsvenjari, hevur úttikið U15-hópin við dreingjum, sum í mai fer til Esbjerg Elite Cup í Danmark.


text:
Páskini nærkast og Creme Eggini rulla inn um hurðina í tíð og ótíð. Tað er jú ikki páskir uttan lekkru creme eggini frá Cadbury! Fyri nøkur av okkum, so er bara ein arbeiðsvika, til vit kunna bjóða feriuni vælkomnari. Altso tað verður lekkurt við páskaferiu. Í ár verða okkara páskir hildin í París, so tað verður heldur øðrvísi, men júst tað vit hava hug til. Sjálvt um tíðin gongur so skjótt, so kenni eg tað longu, sum eg havi tørv á nøkrum frídøgum, so vit hava tíð at løða battaríðini ordiliga upp. Eg má so avgjørt vera blivin gomul, tí eg kundi sovið í eitt heilt døgn, um eg fekk loyv (og eg eigi ikki eingongd nøkur børn). Skamma meg! Náh, men tá eg sleppi at baka, er ongin hugur at sova, so vit fara bara beint í gongd!
Um tú ert til ostakrem og til CremeEgg, so fert tú at elska hesar lekkru muffurnar. Kremið blívur nemliga ein blanding av báðum omanfyri. MUMS! Sukursøtt so tað baskar.
Tilfar og arbeiðsháttur
Til 12 muffur
100 g hveitimjøl
20 g kakaopulvur
130 sukur
1,5 tsk bakipulvur
1/4 tsk salt
40 g smør
1,2 dl róma
1 egg
1 tsk vaniljusukur
100 g hakkað sjokuláta
Set ovnin á 175 stig við undir og yvirhita. Rør alt tað turrað tilfarið saman og koyr síðani bleyta smørið í og píska. Í einum øðrum bolla, skal rómin og eggið rørast saman, áðrenn tað verður koyrt í tað turra blandið. Píska síðani aftur væl. Rør síðani hakkaðu sjokulátuna í blandið og deil deiggið í 12 muffinsformar. Fyll deiggj í 3/4 av muffinforminum. Baka teir mitt í ovninum í 25 minuttir.
CremeEgg/Ostakrem
200 g rómaost
125 g smør
250 g flormelis
2 tsk vaniljusukur
5 Cadbury CremeEgg
Píska smørið, flormelis og vaniljusukur saman. Koyr síðani rómaostin í og píska aftur. Sker fýra cremeegg í smáar bitar og rør tey spakuliga í ostakremið.
Smyr ostakremið á muffurnar og brúka tað síðsta kremeggið, at prýða topparnar við.
Haaaaaleluja!! OMG – hetta smakkar!
Góðan sunnudag til tykkum.
M&K


text:
Onkrir viðmerkjarir á hesum blogginum pástanda, at Kristindómur við tess moralsku ávirkan, í tess Ur-tíð framlegði einki nýtt og hevði onga serstaka ávirkan á fornaldarliga heimssamfelagið, men heldur, at hesir læntu teirra etisku vitan frá grisk-rómverskari mentan.
Í hesum høpið (undir viðmerkingum) vísti eg á eitt ting sum millum annað barnadráp.
Tað er fakta, at dráp av nýføðingum var ikki ein óvanligur siður millum grikkar og rómverjar.
Tann eini av gudleysu viðmerkjarunum, sum í roynd sínari vildi bakkað upp gudleysa ándsbróðir sín, vildi tí verða við, at hetta var aldargamalt kristiligt propaganda.
Tja...hvussu langt skal ein fara?
Men læt okkum viðgera evnið við tí vitan sum vit ídag hava atgongd til.
Hvat læra vit frá sjálvari søguni:
Peter Ørsted sum forskar rómverskari søgu, skrivar í bókini 'Romerne: Dagligliv i det romerske imperium':
....børneudsættelser har haft et ret stort omfang i antikken...Formålet var ganske enkelt at blive fri for at skulle opfostre barnet. Årsagen hertil kunne være social og økonomisk, men udsættelsen kunne også skyldes, at barnet var handicapped (223).
John Ortberg skrivar í bókini 'Who is this Man':
In the ancient Greco-Roman world, there was a huge shortage of women--about 140 men for every 100 women. What happened to the other women? By the Law of Romulus in Rome, a father was required to raise all healthy male children, but only the firstborn female; any others were disposable. According to the Greek poet Posidippus (third century BC), "Everyone raises a son even if he is poor but exposes a daugther even if he is rich." In the city of Delphi, out of six hundred known families, six of them raised more than one daughter. The rest were apparently abandoned to die (47)
Serstakliga rakti hesin vemmiligi trendur gentubørnini, sum gjørdi at talið av dreingjum og monnum í Róm var nógv hægri, enn talið av kvinnum og gentum; Ørsted skrivar:
Et møjsommeligt forskningsarbejde har ført til den antagelse, at fordelingen mellem kønnene i det romerske imperium har været ca. 130 mænd til 100 kvinder... (225).
Ørsted heldur tó at aðrar orsøkir eisini vóru fyri lága talinum av kvinnum. Heldur ikki heldur hann, at børnini bevíst vóru útsett við tí endamálið, at hesi absolut skuldu doyggja, men heldur við teirri vón um, at onkur fór at taka hesi til sín, møguliga sum trælir (223). Somuleiðis eru tað nakrir granskarir sum halda at myndin vit hava fingi um hópbarnadráp er eitt sindur yvirdrivin:
http://ancientimes.blogspot.com/2011/05/widespread-roman-infanticide-not.html
Kristni trúarverjin og heimspekingurin Justin Martyr sum skrivar um ár 140-160, gevur okkum hópin av innlit inn í støðuna.
Hann er samdur og staðfestir, at mong av hesum børnum doyðu ikki. Flestu vóru tikin og vóru frá barnsbeini tvungin inn í rómverska sexídnaðin sum sex-trælir.
Hetta var so tað samfelagið sum Ur-Kristindómurin føddist inn í, og elendigheitin í slíkum samfelagið var opinbart ikki nakað sum samfelagskipanin, samfelagshugburður og fornaldar siðalæran sum heild tyktist geva sær nakað fær um. Hetta vóru tó tær umstøður, sum tey kristnu settu sær fyri berjast móti og broyta og tað megnaðu tey.
Tað tykist rættuliga opinlýst frá hópinum av fornsøguligum keldum at barna útseting og barnadráp var av tí vanliga.
Augustus keisari, hevði tíð sínari roynt at steðga tilgongdini. Grundin var tó ikki at børn vóru sædd uppá við størri virði, men tí hópurin av deyðum børnum, ávirkaði hernaðarligu støðu Róms og varðandi vald Rómarinnar sum heild; Ørsted skrivar:
Problemet i denne periode har givet været et faldended befolkningstal og dermed betydelige vanskeligheder med at hold både hær og produktion oppe på nødvendige niveau...På Augustus' tid opstod en velbegrundet nervøsitet for, at den oprindelige italske borgerbefolkning skule sygne hen (224).
Tað var tí sersliga undir krepputíðum, at Augustus keisari royndi at økja um fólkatalið, við at eggja rómverjum at fostra børn síni upp, heldur enn at myrða tey.
Tað er eingin loyna, at talið av rómverjum vaks ómetaliga undir Augustus, men tað er heldur eingin loyna, at útseting av børnum og barnadráp var áhaldandi undir hansara keisaradømi, og trendurin var ongantíð veruliga avtikiðin við lóg. Grundin var ivaleyst at ein slík lóg, vildi gjørt seg inn á sannan og grundleggjandi rómverskan hugburð og hugsjón.
Ørsted skrivar:
Familiefaderen var naturligvis sui juris og havde derfor alle andre personer i husstanden i sin manus. Det gjaldt primært slaver og børn og i al fald i tidligste tid også kvinder, dvs. hans hustru. Det betød, at han kunne behandle dem fuldstændig som hann ville. På måder må de sammenlignes med husets slaver. De kunne sælges, aflives eller straffes...Hans svar var at kompensere herfor ved at yde beskyttelse. Denne beskyttelse kunne både blive til mord, børneudsættelser og tvang (240-241).
Vælkenda brævið skriva einaferð í 1 BC, frá einum rómverskum hermanni til konuna (P. Oxy. 744. H.E. 105) sigur eitt sindur um hesa støðuna:
I will remain in Alexandria. I beg and entreat you, take care of the little one, and as soon as we receive our pay I will send it up to you. If by chance you bear a child, if it is a boy, let it be, if it is a girl, cast it out (C.K. Barrett, The New Testament Background: Selected Documents).
Rætturin at kunnu drepa sítt nýfødda barn, serstakliga tá talan var um eina dóttir, var avgerandi eftir rómverskum hugburði.
Fleiri rómversk handrit vísa tó á, at myndugleikarnir royndu at basa trendinum av barnadrápið, við at geva fáttøkum familjum pengar, við tí vón um at foreldur ikki myrdu teirra børn (224-225).
Men tað var tó ikki fyrrenn í árinum 374, tá Róm var undir kristnari ávirkan, at ein lóg veruliga bannaði útseting og dráp av børnum, Ørstad skrivar:
Men det bemærkes, at der stadig intet juridisk er til hinder for, at forældre kan sætte der børn ud. Det endelige forbud herimod kommer først i år 374 e.Kr. (224).
Ivaleyst var ávirkan Kristindómsins orsøkin til hetta forboð.
Bíblian lærir mótsatt fornu rómversku-grisku siðalæruna, at øll menniskju, írokna, kvinnur og børn hava serstakt virði. Hetta virði er ikki grunda í krepputíð, har í fólkatalið minkar, men fyrst og fremst tí at menniskja, eftir læru Bíbliunnar, er skapt av Gudi og í mynd Guds, sum ein serstakur skabningur.
Bíblian lýsir børn sum eina gávu frá Gudi: Børn eru gáva Harrans, lívsfrukt er løn (Sálmur 127: 3), og
læra Jesusar um børn, var nærum óvanligur hugsunnarháttur í fornari tíð:
...tann sum tekur ímóti bert einum slíkum barni í navni Mínum tekur ímóti mær (Matteus 18: 4)
Tey bóru smá børn til Hansara, fyri at hann skuldi nema við tey; men lærisveinarnir høvdu at teimum, ið bóru tey. Táið Jesus sá tað, var Hann vreiður og segði við teir: "Latið hini smáu børn koma til Mín, forðið teimum ikki! Tí ríki Guds hoyrir slíkum til" (Markus 10: 13-14).
Tað virði sum Jesus her leggur í børnini, skyldast ikki fólkaminking, men tí hesi veruliga hoyra Ríkið Guds til.
Koma Kristindómsins legði tí upp til eitt samfelag sum fulkommuliga breyt frá tátíðar hugburði.
Jesus sigur seg millum annað verða komnan at fulkomma profeti Esaiasar profets:
"Andi Harrans er yvir Mær, tí Hann hevur salva Meg at kunngera fátækum evangeliið; Hann hevur sent Meg at grøða hini hjartabrotnu, at bera fangum boð um at teir skulu sleppa leysir, og blindum, at tey skulu fáa sjón, at gera kúga frí, at kunngera náðiár Harrans" (Lukas 4: 18-19).
Hetta er bíbilskur Kristindómur í einari nutt-shell og samstundis alt tað, sum grisk-rómverska samfelagið ikki var.
Jesus gjøgnum Kristindómin (tað eru tey sum eftir Hann komu), hevði eina fundamentala ávirkan á heimssamfelagið, tess hugburð um lívsvirðir, siðalæru og moral. H.G. Wells serfrøðingur í rómverskari søgu, sum sjálvur ikki er ein kristin, hevur hetta at siga:
"...a historian like myself, who doesen't even call himself a Christian finds the picture centering irresistibly around the life and character of this most significant man...The historian's test of an individual's greatness is "What did he leave to grow?" Did he start men to thinking along freshe line with a vigor that persisted after him? By this test Jesus stands first."
Hvussu ávirkaði Kristindómurin trupuleikan av: 'barnadrápið og útseting av børnum'?
Eitt dømi er kristna brævið til Diognetus, sum var skriva einaferð í 2 árhundra, onkur vil verða við, so tíðliga sum ár 130, har vit lesa
They marry like all other men and they beget children; but they do not cast away their offspring (The Epistle to Diognetus, 5: 6).
Brævið staðfestir, at mótvegis vanliga hugburðinum millum grikkar og rómverjar, góvust kristin við at drepa ella seta teirra børn út.
Aðrar fornaldarligar kristnar keldur forbjóða slíkari gerð.
Í bókini Didache, sum møguliga er skriva um ár 100, lýsa høvundarnir týðiliga siðalæruna sum tá valdaði millum tey kristnu; í hesum sambandi verður eisini víst á trupuleikan við barnadrápið:
Thou shalt not kill. Thou shalt not commit adultery; thou shalt not corrupt boys; thou shalt not commit fornication. Thou shalt not steal. Thou shalt not use witchcraft; thou shalt not practice sorcery. Thou shalt not procure abortion, nor shalt thou kill the new-born child. Thou shalt not covet thy neighbor's goods... (2:2)
not pitying the poor, not toiling with him who is vexed with toil, not knowing Him that made them, murderers of children, destroyers of the handiwork of God, turning away from the needy, vexing the afflicted, advocates of the rich, lawless judges of the poor, wholly sinful (5: 2)
Tað er lítil ivi um, at tað var Kristindómur sum serstakliga ávirkað heimsamfelagið og tess hugburð móti børnum, serstakliga nýføðingum, eins væl og teimum óføddu; sum Didache eisini leggur dent á. Og tá skal ein hava í huga, at her tók Kristindómurin bardagan upp, serstakliga móti drápinum av sjúkum og brekaðum børnum eins væl og gentubørnum.
Barnadráp í nýggjari tíð
Tað eigur tí ikki at undra okkum, at tá kristna ávirkanin og trúgvin verður sett til síðis og royndir verða gjørdar at avkristna okkara samfelag, ella í hvussu er at stegða tess ávirkan; tað sum vit ídag eru vitni til, so verður tað eisini pilka við mannavirðini--tað eru vit somuleiðis vitni til ídag.
Tað eigur tí ikki at undra okkum at gudloysingar sum tildømis Peter Singer, Richard Dawkins og aðrir, so spakuliga eru farnir at tosa jaliga um barnadráp aftur:
http://kristindomur-svarar.blogspot.com/2011/12/dawkins-sigur-at-menniskjalivi-er-ikki.html
http://kristindomur-svarar.blogspot.com/2012/05/richard-dawkins-sigur-ok-at-avliva.html
http://kristindomur-svarar.blogspot.com/2012/05/avliva-nyfingar-eru-vit-o-i-hvdunum.html
Vónandi ansa vit sum samfelag eftir, hvørjar ávirkanir sleppa at ráða í landið okkara. Verða tað ávirkanir sum ikki hava nakran absoluttan moralskan, etiskan grundvøll, kunnu avleiðingarnar verða vemmiligar.
Meiri um forna samfelagið og barnadráp:
http://en.wikipedia.org/wiki/Infanticide


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Vatnturbinan
09.02.2012
Nú um dagarnar hava tíðindi verið at hoyrt og sæð í fjølmiðlunum um, at Umhvørvisstovan hevur givið Vestmanna Kommunu undantak frá kravinum í elveitingarlógini um umhvørvisárinsmeting í samband við, at kommunan fer at seta vatnturbinu á drekkivatnsleiðing.
Heilsufrøðiliga Starvsstovan hevur givið kommununi loyvi til at seta vatnturbinu á drekkivatnsveitingina.
Treytirnar frá Heilsufrøðiligu Starvsstovuni vóru hesar:
- Vestmanna kommuna skal hava eina mannagongd fyri, hvat verður gjørt, um turbinan skal umvælast, reinsast ella annað.
- Heilsufrøðiliga starvsstovan hevur fingið upplýst, at eingin smyrjiolja verður nýtt í turbinuni, tí leiðið er pre-smurt. Eingin smyrjiolja skal nýtast, sum kann dálka drekkivatnið.
- Alt tilfar, sum kemur í samband við vatnið, skal vera góðkent at koma í samband við vatn.
- Vestmanna kommuna skal tryggja sær, at um luft verður sogin inn viðísambandviðturbinuna,ogyvirmettarvatniðviðluft,t.d. oxygen og nitrogen,soskalvatniðluftast,sotaðkemuríjavnvág við luftina aftur, áðrenn tað verður latið til borgaran.
- Vestmannakommunaskaltryggjasær,atdrekkivatniðtilborgaran til eina og hvørja tíð lýkur treytirnar fyri drekkivatn. Tað er Vestmanna kommuna, sum ábyrgdast av drekkivatninum sambært Matvørulógini.
Starvsstovan hevði hetta fyrivarni:
Heilsufrøðiliga starvsstovan tekur við heimild í § 50 stk. 1 í Matvørulógini fyrivarni í samband við omanfyrinevnda loyvi. Vísir tað seg, at el-turbinan hevur negativa ávirkan á drekkivatnið í Vestmanna, t.d við dálking, so sum lukt, smakk, kemiska dálking o.a, so verður loyvið tikið aftur.
Vestmanna Kommuna hevur eisini fingið loyvi frá Hagastýrinum fyri Neshaga til at gera hús til turbinuna á øki hagans. Loyvi hagans var treytað av, at øll neyðug loyvi vórðu fingin til vega í samband við byggingina.
Náttúrufriðingarmyndugleikarnir (Streymoyar Sýslu Náttúrufriðingar-nevnd og Yvirfriðingarnevndin) hava eisini givið síni loyvir til ætlanina.
Verkætlanin er nú komin so mikið áleiðis, at hús er bygt til turbinuna, og turbinan er sett upp. Eftir er at binda turbinuna í vatnveitingina og at fáa skipað viðurskiftini í samband við framleiðslu av orku.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Føroysku badmintonleikararnir sera góð úrslit
ítróttur04-02-2018 - 15:38 - Jóanis Nielsen
So eru innleiðandi dystirnir í badmintonhøllini leiktir. Og sera nógvir dystir eru leiktir síðani klokkan 9.00 í morgun.
Allir leikarir hava verið í gongd og hava tey kýtt seg eftir hvørjum bólti. Sera nógvir væl spældir dystir hava verið, og er støðið høgt.
Føroysku leikararnir skulu aftur í eldin í morgin, tá ið hálvfinalur og finalur eru á skránni.
Tilsamans skulu 46 hálvfinalur spælast, og av hesum eru okkara badmintonleikarir í heili 31. Í 6 av teimum eru hálvfinalurnar við føroyskum leikarum báðumegin netið.
Harafturat so hava vit longu tryggjað okkum bæði gull og silvur í tvímansleiki hjá drongjum í U17 - bæði pørini í finaluni eru úr Føroyum. Og í tvímansleiki hjá gentum í U19 hava vit eisini tryggjað okkum heiðursmerki - avgerðin fellur í morgin seinnapartin, hvat slag tað verður, tá ið finalan verður spæld.
So ikki kann sigast annað enn, at fjøðurbóltarnir flúgva sum ongantíð fyrr.


text:
Rakul Sjúrðardóttir Frederiksberg
19.06.2017 - 16:00
Tíðindi > Samfelag & Politikkur > Annað
Fyri føroyska Høgna Petersen hevur luttøkan í kríngum í Afghanistan sett álvarslig merki í sálina. Sum hermaður arbeiddi hann sum sweeper og var í fremstu røð, tá ið vinir og starvsfelagar vórðu dripnir ella álvarsliga løstaðir. Síðani 2010 hevur hann tí stríðst við tynglyndi og PTSD.
- Man kann ikki siga við ein veteran, sum er vorðin sálarliga illa fyri av kríggi, at útlendska kona tín ikki sleppir at vera hjá tær, tí tú ikki kanst arbeiða – og tí tú fært eina veiting frá tí almenna. Tað er óvirðiligt, sigur Sjúrður Skaale, sum hevur sent donskum ráðharrum eina røð av spurningum um málið
- Skaðar á likam og sál eru tíverri vanligar avleiðingar av kríggi. Tað vita vit. Sendir man fólk í kríggj, so má man eisini vera til reiðar at hjálpa teimum. Og man skal í øllum førum lata vera við at revsa veteranar, sum eru komnir illa fyri av krígnum, sigur Sjúrður Skaale.
Í grein í danska Information greiddi Høgni Petersen í farna mánaði frá, at amerikanska kona hansara og dóttir hennara høvdu fingið noktandi svar uppá húsfólkasameining (familiesammenføring). Orsøkin var, at Høgni Petersen, sum býr í Danmark, hevði fingið eina veiting frá tí almenna. Bæði konan og dóttir hennara skulu tí av landinum, um tey ikki fáa viðhald í kæru síni.
- Eg vil ikki taka dagar ímillum, hvørt hetta generelt er skilagott, tí danir mugu sjálvir avgerða treytirnar fyri at seta búgv í Danmark. Men í hesum førinum vendir tað púra skeivt í mínari verð. Hetta er ein óvirðiligur máti at fara við einum veterani, ið er vorðin sjúkur av at gera sum hann er biðin, sigur Sjúrður Skaale.
Fólkatingslimurin hevur tí gjørt av at seta donskum ráðharrum ikki færri enn seks spurningar um málið.
- Eg vænti og vóni, at hetta antin er ein feilur í málsviðgerðini ella ein feilur í lóggávuni. Fyri fyrst havi eg tí sett nakrar spurningar um fleiri prinsipiel viðurskifti, sum tykjast ógreið. Eg vænti mær svar í næstum, og so mugu síggja um tørvur verður á øðrum átøkum. Um stjórnin vil gera broytingar skal tað so ikki vera mín atkvøða, sum restar í, sigur Sjúrður Skaale.


text:
Treytir fyri myndakort
Nakrar treytir viðvíkjandi myndatilfari o.ø. skulu haldast fyri at fáa myndakort frá BankNordik.
Búmerkið hjá BankNordik skal verða týðiliga sjónligt á kortinum. BankNordik tilskilar sær rættin til at avvísa umsóknir um myndakort um búmerkið ikki sæst nóg væl.
Myndaformat
Myndaformatið skal vera jpeg, tiff ella png, og støddin skal vera 1020 x 640 pxl. Myndin má ikki fylla meira enn 3 MB.
Her eru nøkur nágreinilig dømi um myndir og tekst, ið ikki verða góðtikin:
-
Búmerki ella vørumerki hjá fyritøkum, ella tekstir og myndir, ið vísa til felagsskapir, vørumerki og ítróttarfeløg
-
Slagorð, nøvn ella ímyndir, sum kunnu minna um fyritøkur
-
Myndir, sum eru vardar av upphavsrætti
-
Myndir av persónum krevja loyvi frá persóninum ella næsta avvarðandi. BankNordik gongur út frá, at slíkt loyvi fyriliggur, men BankNordik kann til eina og hvørja tíð krevja at fáa skrivligt loyvi
-
Figurar úr teknirøðum ella skemtitekningar
-
Telefonnummur, teldupost- og heimasíðuadressur
-
Pengaseðlar
-
Útsagnir ella ímyndir, ið eru rasisitiskar
-
Myndir, ið kunnu órógva trygdarmerkið á kortinum
-
Átrúnaðarligar útsagnir, felagsskapir ella flokkar
-
Politiskar útsagnir
-
Myndir av harðskapi ella vápnum
-
Kynslig evni, bæði av listarligum og pornografiskum slagi
-
Metalliskur bakgrundslitur
-
Olympisk búmerki og líknandi
-
Myndir, ið kunnu fáa myndakortið at líkjast einum samleikakorti
BankNordik ger av, um tann innsenda myndin kann góðtakast, og kann velja ikki at góðtaka myndir uttan at hava skyldu at grunda fyri avgerðini. Roynir onkur at senda somu avvístu mynd inn fleiri ferðir, kann BankNordik syrgja fyri, at viðkomandi verður útihýstur frá skipanini.


text:
Thor selur fjórða skipið í ár
Í dag var skipið Thor Provider selt til eitt felag í Noreg. Thor Provider var keyptur í 2006 og hevur arbeitt mestsum áhaldandi síðani tá og fyri tað mesta, sum seismikk fylgiskip í oljuvinnuni.
Júst sum hini trý skipini, Thor hevur selt í ár, hevur Thor Provider tænt fyri seg og øll fýra skipini eru nú farin í aðrar vinnugreinar enn offshore.
“Sølurnar eru ein partur av okkara ætlan, nú vit hava endurnýggja okkara flota” – sigur stjórin Hans Andrias Kelduberg, sum er væl nøgdur við sølurnar, serligani nú, so nógv tonnasja er tøk á heims marknaðinum.
Thor Provider var bygdur í Turkalandi í 2000 og var flaggaður undir Belize flaggið. Thor Provider hevði vanliga eina manning sum taldi 6-7 mans.
Hini skipini Thor hevur selt í ár, eru Thor Server, North Star og Thor Guardian.


text:
Eftir øllum at døma, so er møguleiki fyri, at jólagrindin kann haldast til á nýggjari hvalvág í Skálafirði, sigur Heri Petersen, sum er stigtakari til at fáa Skálafjørðin góðkendan sum hvalvág. Hetta er sjálvandi eisini treytað av, at grind kemur og at landsstýrismaðurin lýsir Skálafjørðin sum hvalvág.
Heri Petersen, sum er ęttašur ķ Skįlafirši, hevur ķ eina tķš arbeitt fyri at fįa Skįlafjųršin góškendan sum hvalvįg. Heimabeiti hevur įšur skrivaš um įtakiš hjį Hera og eisini vķst į, at grind er hildin til ķ Skįlafirši įšur.
Fiskimįlarįšiš, sum vegna landsstżrismannin stendur fyri góškenning av hvalvįgum, hevur arbeitt viš mįlinum og eisini sent uppskotiš hjį Hera śt til hoyringar hjį eitt nś Umhvųrvisstovuni, Heilsufrųšiligu Starvsstovuni, Runavķkar kommunu, sżslumanninum, grindamannafelagnum og landsverk.
Taš sum vit vita frį Hera, so hava tilmęlini veriš jalig frį teim stovnum, sum hava višgjųrt mįliš. Seinasta tilmęli, sum er komiš, er frį landsverk, sum er ręttiliga avgeršandi fyri mįliš. Landsverk sigur ķ sķni nišurstųšu:
Oplysninger om bundforhold i Skįlabotn
Angående spųrgsmålet om hvorvidt Skįlabotn er egnet til grindeplads, sender jeg her oplysninger vi kan give ud fra de opmålinger vi har af bundforholdene.
Da vi har ikke scannet bunden med vores multibeanudstyr, er målepunkterne fra en singlebeamopmåling foretaget midt i 80erne. Der er ca 50 meter mellem målelinierne og siden er der interpoleret mellem dybdepunkter, så vi får ikke et helt reelt billede af bunden. Dog viser målingerne en jęvnt skrånende bund og der er ikke noget tegn på nogen kant som kan forstyrre hvalerne.
Hvis I ųnsker en scanning af bunden med flerstråleekkolod, kan I henvende jer til afdelingen.
Venlig hilsen
Anne Marie Berg Norby
Uppmįtari/Surveyor
Infrakervi / Infrastructure Department
Sum śtsųgnin sigur, so er ręttiliga sannlķkt, at av nįttśruligum įvum, er einki er til hindurs fyri at góškenna Skįlafjųršin sum hvalvįg.
Landsverk, hevur eisini višlagt fleiri kort frį teirra kanningum og vķsa hesi eisini, sum Anna Marie Berg Norby sigur frį ķ sķni įtekning, at sjįlvt um vit ikki fįa eina heilt nįgreiniliga mynd av botninum, so vķsa mįtingarnar ein javnan og skrįandi botn og taš taš ikki eru tekin um, at nakar kantur er į, sum kann órógva hvalirnar.
Enn manglar śtsųgnin frį Heilsufrųšiligu Starvsstovuni.
Sęš śt frį teim jaligu śtsagnum um Skįlafjųršin sum hvalvįg, so er mųguleiki fyri, at landsstżrismašurin ķ kunngerš kann įseta ein góškenning, ķ hvussu so er fyribils, av Skįlafjųršinum sum hvalvįg.
Fyrstu ferš vit vita um at grind varš hildin til į Skįlafjųršinum var ķ 1588, tį 115 grindahvalir lųgdu beinini. Sķšani hava 12 ašrar grindir veriš hildnar til og seinast 1.juli 1938. Sķ annars undir Grindahagtųl frį 1584-2010 undir Grind.
Grindir į Skįlafjųršinum:
00.00.1588 115 grindahvalir
20.08.1623 30 grindahvalir
27.08.1715 30 grindahvalir į 720 skinn
07.12.1718 11 grindahvalir į 89 skinn
29.09.1720 3 grindahvalir į 60 skinn (3 gyllinsfiskar ella hųgt mettir)
13.07.1724 12 grindahvalir į 162 skinn (eisini stórt skinnatal 12 ķ gj.snit)
29.10.1725 49 grindahvalir į 821 skinn
01.12.1803 54 grindahvalir į 493 skinn
03.07.1818 1 grindahvalur į 10 skinn
03.08.1823 34 grindahvalir į 360 skinn
26.07.1826 3 grindahvalir į 60 skinn
25.08.1827 34 grindahvalir į 250 skinn
01.07.1938 31 grindahvalir


text:
Oddabrak hevur í dag verið í landskappingini í talvi. Havnar Telvingarfelag og Sandavágs Talvfelag møttust í innanhýsis dysti í fimta umfari í landskappingini. Úrslitið var, at Havnin vann 3-1. Á báðum fremstu borðunum endaði javnt, men á triðja og fjórða borði vunnu havnarmenn.
Føroyameistarin Rógvi Egilstoft Nielsen fekk á fyrsta borði remis móti stórmeistaranum Helga Dam Ziska. Í altjóða kappingini Runavík Open í november í fjør endaði talvið teirra millum eisini javnt. Óført avrik hjá Rógva. Úrslitið var hitt sama á øðrum borði millum Høgna Egilstoft Nielsen og Olaf Berg. Á triðja og fjórða borði bragdaði hjá havnarmonnum. Martin Poulsen vann á Torkil Nielsen og Carl Eli Samuelsen á Finnbjørn Zachariassen, sum er nýggjur styrkur hjá vágamonnum.
Havnin – Sandavágur 3-1
Helgi Dam Ziska – Rógvi Egilstoft Nielsen ½-½
Olaf Berg – Høgni Egilstoft Nielsen ½-½
Martin Poulsen – Torkil Nielsen 1-0
Carl Eli Samuelsen – Finnbjørn Zachariassen 1-0
Havnar Telvingarfelag er nú fýra stig undan Sandavágs Talvfelag í fremstu deildini. Sandavágs Talvfelag hevur verið føroyameistari seinastu fýra árini, men Havnar Telvingarfelag tykist í løtuni at hava beina kós móti sigrinum. Sterka manningin hjá høvuðsstaðarfelagnum hevur vunnið allar dystirnar higartil í vetur.
Byrjað var at telva klokkan tíggju í morgun, tí tvey umfør eru á skránni í dag. Klokkan fýra verður farið undir dystirnar í sætta umfari. Landskappingin endar í mars, tá tíggjunda og seinasta umfar er.
Á heimasíðu Talvsambandsins- faroechess.com – eru seinni í kvøld øll úrslit úr øllum deildum frá dystunum í dag at síggja.


text:
Tann góða umsóknin
Nógv hava trupult við at skriva eina góða umsókn og eitt gott lívsrensl (CV), tí tað kann tykjast torført at seta orð á, hvat tú kanst bjóða eini fyritøku ella stovni, og hví tú júst ynskir hetta starvið. Tí hava vit sett nøkur góð ráð saman, sum vónandi kunnu hjálpa tær á veg.
Góð ráð til umsóknina
Byrja við at skriva ein stuttan inngang, har tú greiðir frá, hví tú ynskir júst hetta starvið, og hví tú ert rætti persónurin til starvið. Tað er altíð gott at fyrireika teg væl, so tú í umsóknini vísir, at tú hevur gjørt tær ómak við, og at tú brennur fyri at fáa starvið.
-
Um tað er eitt starv, ið er lýst leyst, er tað týdningarmikið, at tú lesur starvslýsingina gjølla og málrættar umsóknina eftir starvslýsingini. Um lýsingin leggur upp til, at tú kanst ringja til arbeiðsgevaran, er tað ofta eitt gott amboð til at fáa nøkur góð ráð til umsóknina. Tó er tað ein treyt, at tú fyrireikar teg væl, áðrenn tú ringir, so arbeiðsgevarin fær eina góða uppliving av tær.
- Skriva stutt og greitt, og hav dømi við, ið stuðla undir teir førleikar og tær royndir, tú nevnir. Tað ger tað lættari hjá arbeiðsgevaranum at ímynda sær teg í starvinum.
- Skriva stutt um, hvussu tú hevði loyst uppgávuna, um tú vart so heppin at fáa starvið, so lesarin fær eina ímynd av, hvat hann fær, um hann velur teg.
- Tað er altíð eitt gott hugskot at vera ærlig/ur og tí hvørki at yvir- ella undirselja teg sjálva/n. Tað snýr seg um at finna tann persónin, ið hóskar best til starvið - bæði til gagns fyri teg og arbeiðsgevaran.
- Les umsóknina væl fyri stavseting og orðingar - skrivliga umsóknin er fyrsta upplivingin, fyritøkan ella stovnurin fær av tær.
- Umsóknin skal í mesta lagi fylla 1 síðu - helst minni.
Góð ráð til lívsrenslið (CV)
-
Ger tær greitt, um tú ynskir at gera eitt kronologiskt ella eitt funktionelt lívsrensl.
-
Gev eitt gott yvirlit yvir tínar persónligu upplýsingar, starvsroyndir og útbúgving. Tað er týdningarmikið, at tú ert neyv/ur og skrivar, hvørjar førleikar tú hevur, og hvørjum úrslit, tú hevur rokkið.
- Legg afturat við øðrum førleikum sum KT-førleikum, málførleikum og persónligum áhugamálum, so lesarin fær eina samlaða mynd av tær - bæði í mun til fakligar førleikar og persónligar eginleikar. Ofta eru tað tey persónligu áhugamálini, ið lesarin minnist best, um tað eru nógvir umsøkjarar.
-
Tú kanst velja at hava eina mynd á lívsrenslinum. Um tú velur at hava mynd á, skal tað vera ein "starvshóskandi" mynd. Eingin verður frávaldur vegna vantandi mynd, men ein óhóskandi mynd kann hinvegin ávirka neiliga.
- Hjálegg dokumentatión, ið stuðlar undir tínar førleikar og royndir. Hetta kann til dømis vera prógv, viðmæli, skeiðsprógv ella dømi um viðkomandi arbeiðsuppgávur.


text:
Trygdin í Netbankanum
Í BankNordik leggja vit stóran dent á trygdina í Netbankanum. Allar upplýsingar eru gjørdar ólesiligar (krypteraðar), so at eingin annar fær innlit í tær. Somuleiðis er skipanin uppbygd við loynitali og undirskriftarmerki, so onnur ikki skulu sleppa framat tínum upplýsingum.
Loynitalið og undirskriftarmerkið eru í veruleikanum tín undirskrift, og tí mást tú ansa væl eftir teimum.
Umráðandi at verja tínar upplýsingar
Við at fylgja nøkrum einføldum leiðreglum kanst tú vera við til at verja tínar upplýsingar:
-
Nýt eitt anitivirusforrit, sum verður dagført sjálvvirkandi og altíð er virkið
-
Trygdardagføringar til telduna skulu altíð setast í verk
-
Nýt ein persónligan firewall á telduni
-
Far ikki inn á leinki og lat ikki viðfestar fílur upp, sum tú fært umvegis teldupost, um tú ikki veitst, hvør sendarin er
-
Kanna tínar kontur javnan. Set teg í samband við tín peningastovn beinanvegin, um okkurt ikki er rætt
-
Um tú hevur illgruna til møguligan virus á telduni, eigur tú at bíða við at brúka Netbankan til trupulleikin er loystur
-
Ver altíð sera varin við at lata persónligar upplýsingar umvegis netið, t.d. í telduposti ella umvegis heimasíðu. Tryggja tær altíð, at teldupostbústaðurin hjá móttakaranum er rættur, áðrenn tú sendir
-
Tak bert niður forrit frá netinum, sum eru frá álítandi keldum og heimasíðum
-
Trygg loyniorð eru týdningarmiklasta verndin av tínum persónligu upplýsingum. Minst til at halda tey loynilig og at nýta loyniorð, ið eru torfør at gita. Nýt tí ikki føðingardag ella tílíkt sum loyniorð
Ansa eftir følskum teldupostum
Vit uppliva javnan, at svikarar senda sokallaðar phishing-teldupostar til vanligar føroyingar


text:
1. Tey, ið ætla at bjóða, skula brúka oyðublað, sum er gjørt til endamálið. Oyðublaðið er tøkt á heimasíðuni hjá Vørn, www.vorn.fo. Keyparar kunnu eisini venda sær til Vørn og biðja um at fáa oyðublað sendandi.
2. Boðið skal sendast til Vørn í afturlatnum brævbjálva innan ásettu freist. Brævbjálvin skal merkjast við orðunum “Uppboðssøla-2016”.
3. Adressan hjá Vørn er: Vørn, Yviri við Strond 3, Postrúm 1238, 110 Tórshavn.
4. Boðið skal tilskila, hvønn prís bjóðarin er sinnaður at gjalda, og hvussu stóra nøgd hann ynskir at keypa. Boðið kann bert fevna um ein ávísan prís og eina ávísa nøgd. Í boðnum skal prísurin ásetast sum prísur pr. kilo. Nøgdin skal ásetast í kilo.
5. Trygd fyri peninginum: Keypari skal stilla nøktandi trygd fyri, at keypspeningur og uppboðssølugjald verða goldin sambært gjaldsfreistunum (hesar eru útgreinaðar í hjálagda skjali).
6. Tann, ið letur boð inn, kann ikki geva boð fyri hægri upphædd enn hana, trygdin fevnir um.
7. Tann, ið letur boð inn, skal hava fiskifar, ið sjálvt kann gagnnýta kvotuna.
8. Tann, ið letur boð inn, skal tilskila, hvat fiskifar skal brúka kvotuna.
9. Tann, ið letur boð inn, skal tilskila, hvør umboðar hann.
10. Rætturin at veiða kann bert seljast eigarum av fiskiførum undir føroyskum flaggi at fiska við ávísum fiskifari, sum hevur veiðiloyvi. Rætturin at veiða kann eisini seljast eigara av báti í bólki 5, sambært løgtingslóg um vinnuligan fiskiskap, at fiska við ávísum báti.
11. Um ein eigari eigur fleiri fiskifør, sambært treytunum í pkt. 10, kann hann lata eitt boð inn fyri hvørt fiskifar.
12. Keypt rættindi kunnu bert gagnnýtast við tí fiskifari, ið tey verða keypt til. Rættindini kunnu ikki avhendast til annað fiskifar sambært ásetingum í lóg um vinnuligan fiskiskap.
13. Í avgreiðsluni verða innkomin boð raðfest við hægsta eindarprísi fremst - tað merkir hægsta prísi fyri kilo í krónum og oyrum – og síðani lækkandi, til boð er komið upp á alla nøgdina, ið er boðin út. Prísurin verður eins fyri allar keyparar og verður ásettur javnt prísinum hjá tí, sum fekk seinastu nøgdina í boði.
14. Keypari kann fáa minni nøgd í boði, enn hana hann bjóðar uppá. Í teimum førum kann keyparin velja at siga boðið frá sær og lata nøgdina innaftur.
15. Minstiprísur kann verða ásettur, áðrenn boðini verða latin upp.
16. Endaliga avgreiðslan kann verða vrakað, um illgruni er um marknaðarbrek. Um hetta hendir, verða øll, ið hava latið boð inn, kunnað.
17. Verður avgreiðslan vrakað, verður farið fram av nýggjum eftir reglunum í kunngerð nr. 78 frá 29. juni 2016 um uppboðssølu av makreli, norðhavssild og svartkjafti og botnfiski í Barentshavinum í 2016.
Uppboðssølan 2016 – Útgreining av ávísum reglum
Gjaldstreytir
Vørn sendir eigara, sum hevur vinnandi boðið, rokning fyri keypsupphæddina. Keypari rindar uppboðssølugjaldið, sum er 0,75% av keypsupphæddini og kr. 500,- fyri fiskiloyvið til Vørn. Hetta gjald fellur til gjaldingar, tá avgerð er tikin um, at sølan er avgreidd.
Keypsupphæddin fellur til gjaldingar 31. desember 2016. Rinda eigarar ikki rættstundis, verður renta roknað, 0,7% fyri hvønn byrjaðan mánað.
Trygd
Bert boð, sum hava bankatrygd fyri rindan, sbr. pkt. 1, ella sum frammanundan eru goldin á konto hjá Vørn, sbr. pkt. 2, verða góðtikin.
Sami keypari kann velja at samanseta trygdina sum vanlig bankatrygd sambært pkt. 1 og kontant gjald sambært pkt. 2.
1. Bankatrygdin skal stillast sum ótíðaravmarkað sjálvsskuldarborgan ella sum onnur bankatrygd, ið kann metast at vera eins nøktandi.
2. Verður ístaðin goldið frammanundan, skal øll upphæddin, ið ætlanin er at bjóða fyri, tann viðkomandi dagin freistin er at bjóða, flytast á konto hjá Vørn á 6460-182.705.9.
Tá sølan er liðug, verður gjørt upp og avroknað.
Kunning og avgreiðsla av søluni
Vørn ger yvirlit yvir søluna, ið staðfestir tær nøgdir og upphæddir, ið boðini fevna um, eins og navnið á teimum, ið bjóðað hava. Øll hava rætt at vera hjástødd, tá boðini verða latin upp, sølan avgreidd og kunngjørd.
Allar upplýsingar um søluna verða almannakunngjørdar, tá sølan er liðug. Upplýsingarnar fevna um, hvussu nógv boð komu inn, samlað søluupphædd, tonsatal, prís fyri tey einstøku boðini, og navn á teimum, ið boðið hava.
Serstakar støður: Ein keypari fær ikki alt hann bjóðar uppá, ella fleiri keyparar hava sama boð.
Boðið, ið hevur lægsta eindarprís (kiloprís) av teimum boðum, sum koma upp í part, ásetir kiloprísin, sum øll skulu gjalda. Á henda hátt rinda øll, sum keypa, sama prís.
Um seinasti keypari ikki fær alt, sum hann bað um, kann hann frásiga sær keypið. Um fleiri keyparar liggja aftast við sama prísi, verður nøgdin, ið eftir er, býtt millum hesar keyparar lutfalsliga eftir, hvussu stóra nøgd teir hava bjóðað uppá.
Ynskja keyparar ikki at taka av, tí nøgdin er minni enn tað, teir ynskja, fær keyparin við hægsta boðnum í boði at keypa hesa nøgdina til lægsta prís. Tekur keyparin við hægsta boðnum heldur ikki av, fær keyparin við næsthægsta boði møguleikan. Hetta heldur so fram, til einki er eftir. Um so er, at eingin av vinnandi keyparunum vil hava kvotuna, ið eftir er, fer hon á opna uppboðssølu ella í afturlatna uppboðssølu enn einaferð.
Um tveir ella fleiri keyparar hava hægsta og sama boð í prísi, men samanlagt ynski um størri nøgd enn hana, sum verður boðin út, verður útbjóðaða nøgdin boðin keyparunum við hægsta prísi lutfalsliga eftir, hvussu stóra nøgd teir hava bjóðað uppá. Um keypari við besta boði ikki tekur av minnu nøgdini, ið honum stendur í boði, so frásigur hann sær keypið til alla nøgdina, hann beyð uppá. Hinir, við vinnandi boði, fáa tá hansara nøgd í boði.
Um allir keyparar siga nøgdina frá sær, so fer nøgdin á opna ella afturlatna sølu enn einaferð.


text:
Lítið mannsligt lokabragd
Jógvan Arge fanst á býráðsfundi í Havn í kvøld harðliga at núverandi meirilutanum fyri at lækka inntøkurnar hjá kommununi næsta ár til tess at vinna einum nýggjum stýri neisur.
“Tað er kanska gott, at ein meiriluti í býráðnum í kvøld fer at samtykkja at lækka skattaprosentið 0,75 prosent. Men tað er minni gott, at hetta fyrst og fremst verður gjørt í hevnisøku, tí at gamli meirilutin hevur mist ræðið í býráðnum.
Reglurnar eru, at fíggjarætlanin skal verða liðug fyri 1. december. Hon skal innihalda øll tøl fyri inntøkur og útreiðslur, harímillum skattaprosentið, sum skatturin verður líknaður eftir.
Tað kann tykjast bæði løgið og meiningsleyst, at eitt fráfarandi býráð, sum ikki ræður eftir 1. januar, skal áseta inntøkur og útreiðslur hjá einari kommunu, sum onnur skula stýra.
Tað fáa vit ikki gjørt so nógv við, tíverri, men hetta er ein spurningur, sum eigur at verða tikin upp saman við mongum øðrum kommunuásetanum, ið trongja til justeringar.
Íløgurnar skerdar
Eg eri so púra samdur við teimum, sum siga, at við hesum átakinum vil gamli meirilutin gera fortreð. Hetta átak hevur onki við skilagóðan fíggjarpolitikk at gera. Beinleiðis avleiðingin er, at Tórshavnar kommuna hevur minni at húsast við og fær ikki tikið tey stig fram á leið, sum hon eigur at taka.
Serliga gongur hetta út yvir íløgurnar, sum vanliga hava verið um 140 milliónir krónur á árligu fíggjarætlanini. Tær detta niður á 82 milliónir krónur – sum er eitt afturstig upp á heilar 58 mió kr.
Hevði nakar gjørt hetta móti fráfarandi borgarstjóranum, so eri eg vísur í, at hann hevði verið líka uppøstur, sum hann var hendan dagin, tá hann varð narraður.
Raksturin bólgnar
Hyggur tú at uppskotinum hjá meirilutanum, so hevur hann onki gjørt við, at stilla raksturin til tað lægra skattaprosentið. Meirilutin tekur bara burtur av tí, sum var ætlað til íløgur, bæði til at dekka lækkaða skattaprosentið og tær meirtjáttanir, sum komu undan kavi í gjár.
Inntøkurnar í 2017 verða mettar til 868 mió kr, sum er 20 mió krónur meir enn í ár. Útreiðslurnar til rakstur verða mettar at verða 61 mió krónur meir enn í ár, svarandi til eina hækking upp á 9,1 %.
Av tí, at als onki arbeiði er gjørt við sparingar í rakstrinum, verða íløgurnar allur buffarin.
Enn sitandi samgonga hevur alla tíðina lagt seg eftir at hava um 140 mió árliga til íløgur. Nú, hon er avrøkt, leggur hon fram eina fíggjarætlan, har rúm bert er fyri góðum 80 mió krónum til íløgur, restin fer til rakstur og lánsgjøld.
Tað kann ikki tulkast sum annað enn at gera fortreð, og tað er lítið mansligt, má sigast.
Okkurt er gott
Treyðugt so. Okkurt gott nýtt er í hesi fíggjarætlanini. Eftir uppskotum frá nevndunum eru nakrar nýggjar játtanir settar á. Útreiðslurnar til almanna- og heilsumál er hækkaðar 30 mió kr.
Av teimum eru slakar 8 mió kr til ymiskt á eldraøkinum, eitt nú uppraðfestingar; einar 3 mió kr til ymiskt á ansingingarøkinum. Nýggjar eru eisini 5,5 mió kr til umvæling av bygningum og 4 mió til kloakkir eins og 2 mió til tyrving og renovation.
Á íløgum eru komnir tveir nýggir postar. Innkomuvegurin fær 5 mió kr, ein skjótibreyt fær 3,8 mió kr, men alt hetta eins og tær 20 milliónirnar meir til rakstur verður fíggjað av Skúlanum á Fløtum og øðrum íløgum, sum ikki vóru markaðar upprunaliga.
Leysir pengar
Vit hava upplivað, at pengarnir hava sitið leysir á Vaglinum leingi. Onki hevur verið spart til nakað sum helst, og longst hevur bara verið eftir, at meirinntøkur skuldu koma í kassan, so gjarast kundi meir út.
Tað hevur eisini verið gjørt uttan fyrilit og uttan planlegging. Tí stendur mangt og hvat í hálvum gekki, og farið er ikki av álvara undir nakra veruliga stóra ætlan. Eftirmælið verður helst, at hetta var samgongan, sum vóð í pengum, mól í klingur og legði lítið eftir seg! Tann, sum nú stendur á gáttini, kann bara blíva betri”, segði Jógvan Arge á býráðsfundi.
—


text:
Rúsevni
Eitt rúsevni er eitt evni ið kann verða brúkt til heilivág, til at fáa ein rús, til at betra um evnini at orka meira ella til onnur endamál, tá eitt menniskja ella djór tekur ella fær hesi evni innvortis ella á annan hátt. Rúsevni virka á heilan og gevur ein rús í størri ella minni mun. Flestu rúsevni eru ring fyri heilsuna, tó eru summi verri enn onnur og summi hava eisini víst seg at hava nakrar góðar eginleikar í smærri nøgdum og brúkt á rættan hátt eitt nú til at linna um ella lekja sjúkueyðkenni, men sum heild verða rúsevni mett at vera skaðilig, serliga tá tey verða misnýtt.
Rúsevni eru ymisk evni har summi eru lóglig og onnur eru ólóglig, til dømis eru tubbak og kaffi lóglig og kaffi er tað mest vanliga evni ið kemur undir rúsevni. Rúsdrekka er lógligt í nógvum londum, men verður í summum londum ikki selt frítt men í serligum handlum, sum t.d. í Føroyum og Svøríki. Heilivágur kemur eisini undir rúsevni. Summi sløg fáast í hondkeyp, meðan onnur bert fáast við resept frá lækna. Narkotika er eitt felagsheiti fyri ymisk sløg av rúsevnum, og er í høvuðsheitum bannað í flestum londum. Tey flestu rúsevni verða vanliga sædd sum rúseitur, og eru ólóglig í teim flesta londum. Nevnast kunnu nøkur av hesum evnum: LSD, Heroin, Kokain og Ecstasy. Um ein tekur amfetamin, verður ein í góðum lag, fær eina kenslu av gleði og varhugan av at kunna klára alt. Samtíðis verður persónurin rastleysur, sjávsøkin og prátingarsom/samur. Amfetamin køvir ávaringartekin frá kroppinum sum til dømis pínu ella møði. Kroppurin er tískil ikki førur fyri at boða frá, hóast hann er útlúgvaður, og persónurin kann tí smella um av møði. Nógv verður gjørt á t.d. skúlum at upplýsa um rúsevni. Besta fyribyrging er vitan um skaðiligu evnini í narkotika, alkoholi og tubbakki.


text:
Keyp trygt á netinum
Tá ið tú keypir við gjaldskorti á netinum, kanst tú verða biðin um at tøppa inn eitt 3D Secure loynital, ið er ein eyka trygd hjá tær, sum keypir á netinum. 3D Secure er eitt felags heiti fyri ”Verified by Visa”, ”Mastercard SecureCode” og "Dankort Secure by Nets".
Alsamt fleiri nethandlar hava sett í verk 3D Secure til tess at fyribyrgja misnýtslu av gjaldskortum, og síðani januar 2017 hevur 3D Secure verið eitt krav, tá ið keypt verður við Dankorti á netinum.
Ring til okkara, um tú vilt tekna teg til 3D Secure
Um tú sum føroyskur brúkari ynskir at tekna teg til 3D Secure, skalt tú seta teg í samband við okkum. Tað er nevnliga ikki møguligt hjá tær sum føroyskur brúkari at tekna teg til skipanina á netinum, uttan so at tú hevur eitt danskt CPR-nummar tengt at tínum NemID brúkara. Tá ið vit í bankanum hava teknað teg til 3D Secure, verður tað virkið á netinum næsta yrkadag.


text:
Poul Michelsen, landsstýrismaður í uttanríkis- og vinnumálum, boðaði frá, at ætlanin er at seta pening av á fíggjarlógini komandi ár til at marknaðarføra Føroyar sum ein tænastudepil, og at landsstýrið fer at arbeiða saman við vinnuni fyri at røkka á mál.
Landsstýrismaðurin vísti á teir møguleikar, sum eru í mun til siglingarleiðirnar í Arktis, og at skipaferðslan kring Føroyar er vaksandi.
Tískil er neyðugt at marknaðarføra føroyskar tænastur fyri altjóða skipavinnuni.
Umboð frá vinnuni, politisku skipanini og eisini løgmaður luttóku á fundinum, har m.a. Hendrik Egholm, stjóri á Magn, greiddi frá teirra virksemi, royndum og avbjóðingum.
Sum ein liður í verkætlanini er ein heimasíða gjørd, soleiðis at útlendsk reiðarí og onnur áhugað lætt kunnu fáa kunning um føroysku vinnuna og møguleikarnar í Føroyum sum heild. Tilfar um Føroyar sum ein tænastudepil varð eisini gjørt til oljumessuna í Aberdeen og ráðstevnuna Arctic Circle í Íslandi.
Til ber at síggja heimasíðuna her: www.maritime-services.com
Les tíðindaskriv frá Uttanríkis- og Vinnumálaráðnum her.
Myndir: Jan Müller


text:
Í sambandi við, at Havnar Bridgefelag varð 80 ár, hevur felagið avgjørt at heiðra tveir av trúgvu limunum.
Jógvan Andreasen og Petur Sigurd Rasmussen vóru tilnevdnir heiðurslimir í felagnum.
Jógvan Andreasen hevur spælt í Havnar Bridgefelag síðani síðst í 60-unum og hann helt, at hann bara hevur lagt eitt ár burturímillum.
Petur Sigurd Rasmussen hevur eisini spælt síðani í 60-unum og hevur havt nógv álitisstørv í føroyskum bridge. Petur Sigurd var ikki til staðar hóskvøldið.
Mortan Rasmussen er áður gjørdur til heiðurslim í Havnar Bridgefelag.


text:
Tíðindaskriv
21.04.2017 - 14:35
Tíðindi > Heilsa & Umhvørvi > Dálking
Høvuðsnavnið í Umhvørvisvikuni 2017 í Havn er Henrik Beha Pedersen. Henrik Beha Pedersen er umhvørvislívfrøðingur og íverkseti. Hann hevur stovnað NGO felagsskapin Plastic Change, hvørs endamál er at skjalprógva plastdálking í høvunum.
Plastic Change arbeiðir, umframt at skjalprógva plastdálking, eisini við at kunna almenningin, ídnaðin og politikarar um plasttrupulleikar. Felagsskapurin leggur dent á at miðla ymiskar loysnir, sum kunnu steðga umfatandi plastdálkingini í heiminum.
- Henrik Beha Pedersen er kendur fyri sítt týdningarmikla arbeiði mótvegis plastdálking, og nógv viðmæla Henrik Beha Pedersen sum ein framúrskarandi fyrilesara. Tí vil eg heita á øll um at koma at lurta eftir hesum spennandi fyrilestri hjá Henrik Beha Pedersen, sigur Turið Horn, forkvinna í Náttúru- og umhvørvisnevndini hjá Tórshavnar kommunu.
Fyrilesturin hjá Henrik Beha Pedersen verður mikukvøldið í Reinsarínum. Umframt Henrik Beha Pedersen fer Jóhannis Danielsen, lívfrøðingur á Fróðskaparsetrinum, at tosa um skaðilig árin av plastdálking á sjónum.
Tíðindaskriv frá Visit Tórshavn
Henrik Beha Pedersen


text:
Men í dag skrivar Vikublaðið: ”Ikki fleiri tíðindi. Vegna tess at Dimmalættingsamtakið hevur valt at koyra Vikublaðið á húsagang verða ikki fleiri tíðindi løgd út á heimasíðuna.”
Deiliga turt staðfestandi.
Eins turr og ikki sørt íhaldin er Dimma í oddagrein í dag. Hon hevur hug at draga í land. Journalisturin er ikki longur fjórða statsvaldið og fólkaræðisligi garanturin. Sagt verður í dagsins oddagrein, at vit mugu ”Minnast til, at bløð og fjølmiðlar annars ikki hava beinleiðis vald í samfelagnum.”
Kreppurakti miðilin er langt frá herrópum sum ”teir skulu rista í brókunum”, ið fyrr hava verið fremst fyri á journalistisku barrikadunum. Sjálvbestaltaða statsvaldið hevur givið sær sjálvum time out.
Dimma gjørdi eina roynd at stíva seg av við Gallup tølum, sum um dagarnar vístu at hon var mest lisin. Gamani, men hvar er upplagskontrollurin? Hvørji eru eksaktu tølini? Hvussu leingi fara stóru lýsararnir at lata sær lynda eitt land uttan upplagskontroll?
Greitt er, at pappírspressan liggur í andalopi. Dagarnir hjá avísum, sum vit higartil hava kent tær, eru taldir. Tær avísir, ið ikki duga at laga seg til nýggja talgilda tøkni og geva teim, ið higartil hava lisið, nýggj tilboð, eru deyðadømdar.
Fastir haldarar og tilvildarligir lesarar sleppa bløðunum og leita aðra staðni. Og tað er sjálvsagt. Flestu fáa teirra tørv á tíðindum, dagdvølju og undirhaldi nøktaðan á ókeypis portalum.
Eg skal ikki siga at henda gongd bøtir um vitnarstøðið í samfelagnum, men bara peika á, at pappírspressan hevur sovið í tímanum og tískil ikki megna at sæð út um egnar barrikadur.
Nú eru tey gyrd í brókum, tí alt gleppur teim av hondum. Pressan hevur gjørt fólkaræðisligu trygdina til eina handilsvøru, ið eingin vil hava. Tí er hon nú koyrd á húsagang.


text:
Ávegis meting av ES-granskingarsamstarvinum
Mánadagin 11. juni var fundur í felagsnevndini millum Føroyar og ES um granskingarsamstarvsavtaluna partana millum. Hetta var fyrsti fundurin, sum í avtaluni er ásettur at skula vera í minsta lagi annað hvørt ár.
Tvey umboð frá ES-kommisiónini vóru komin til Føroya til fundar, Laurent Bocherau. Head of Unit, og Minna Wilkki, Policy Officer, frá International Cooperation. Føroysku luttakararnir vóru Martin Næs og Kristianna Sjóvará frá Mentamálaráðnum, Kate Sanderson og Gunnar Holm-Jacobsen frá Uttanríkistænastuni og Annika Sølvará frá Granskingarráðnum.
Á fundinum skiftu partarnir m.a. orð um samstarvið og royndirnar higartil. Semja var um, at samstarvið gongur væl, og at Føroyar hava staðið seg sera væl higartil. Lutfalsliga nógvar føroyskar umsóknir verða stuðlaðar í mun til umsóknir frá øðrum atknýttum londum.
ES-umboðini mettu eisini, at føroyska fyrisitingina á økinum var sera væl skipað.
Í sambandi við fundin varð skipað fyri vitjan á Fróðskaparsetrinum og Havstovuni, har framløgur vóru um føroyska gransking og granskingarpolitikk, um gransking og altjóða samstarv hjá Fróðskaparsetrinum og Havstovuni. Bogi Hansen, professari, helt eisini ein fyrilestur um granskingina av havstreymum kring Føroyar og í norðurhøvum, sum verður væl stuðlað av ES.


text:
Texas
Texas er stakríki í USA við 23 miljónum innbúgvum. Norðureftir liggur Texas móti Oklahoma, í landnyrðingi móti Arkansas, eystri móti Louisiana og vestri móti New Mexico. Texas er næststørsti lutstaturin, bæði landafrøðiliga (næst eftir Alaska) og við innbúgvum (næst eftir Kalifornia). Texas er størri enn Týskland, Ongland, Írland, Holland og Belgia – tilsamans. Austin er høvuðsstaður. Lutstaturin var fyrr partur av Meksiko, og í eitt tíðarskeið á næstan 10 ár sjálvstøðugt land (Lýðveldið Texas), áðrenn Texas í 1845 fór uppí USA. Texas eru best kend fyri cowboylívið og stórar neytagarðar, men har er eisini besta kornlendið í USA og nógv stór oljureinsiverk. Her eru høg fjøll og fruktagóðar fløtur.
Texas er tann staturin í USA, har flest deyðadømd verða tikin av døgum.
Innihaldsyvirlit
Landalæra[rætta | rætta wikitekst]
Veðurlagið í Texas skiftir við árstíðunum - kalt um veturin og brennandi heitt um summarið, og har eru javnan melduródnir og heglingsstormar. Inni í Texas er turt, og har eru ógvuliga stórir neytagarðar. Suðuri við strondina og nakað norður regnar, og har dyrka teir heviti, mais, bummull og rís. Suður móti Meksiko er steikjandi heitt, og har eru stór strekki, ið liggja sum oyðimerkur. Í Texas eru 254 fylki (landslutir), sum er fleiri enn í nøkrum øðrum lutstat í Sambandsríki Amerika.
Søga[rætta | rætta wikitekst]
Texas var einaferð spanskt hjáland. Tá ið Meksiko tók loysing frá Spania 1821, var Texas partur av Meksiko. Næstu 15 árini fluttu fleiri enn 25.000 norðuramerikanarar til Texas. Meksiko var ímóti trælahaldi. Tað dámdi fólkinum í Texas lítið, tí at tey búðu í útryðjuni í bummullarríkjinum og søgdu seg hava brúk fyri trælaarbeiði. Í 1835 gjørdu tey uppreistur ímóti hernaðareinaræðisharranum Antonio de Santa Anna (1974-1876) og skipaðu fyribilsstjórn. Tey settu Sam Houston (1793-1863) at ráða og tóku býin San Antonio í Texas. Í februar 1836 gjørdi meksikansk herdeild við Santa Anna innrás í Texas fyri at knúsa uppreisturin. Meksikanararnir kringsettu Alamo, sum fell 13 dagar seinni. Allir tveyhundrað hermenninir, sum høvdu vart skansan, vóru drepnir. Teir mánaðir máttu Santa Anna og herur hansara flýggja í bardagnum við San Jacinto. Texas varð lýst lýðveldi, og Sam Houston kosin forseti. Í 1845 bað Texas um at verða limað inn í USA. Tað varð atvold til kríggj ímillum Meksiko og USA í 1846-1848. Meksiko tapti.
Í 1870- og 1880’unum vórðu indianararnir riknir út við makt, og jarnbreytin útbygd og slóðaði ræsur fyri búreisingarnar. Neytahaldið varð meir og føddi mýtuna um Texas sum tað veruliga "villa vestið". Fyrst í 1900-talinum fekk oljan stóran týdning fyri Texas, og býirnir Houston og Dallas vórðu roknaðir sum tveir teir ríkastu býirnir í heiminum. Nú er Texas næst Alaska at vinna út olju. Magnesium, jarn og uran verður eisini vunnið í Texas.
Forsetin í USA, John F. Kennedy, varð tann 22. novembur 1963 skotin og doyði í Dallas, Texas.
Høgi oljuprísurin í 1970-árunum elvdi til búskaparligan vøkstur í Texas. Lýggja veðurlagið og dreymurin um betri kor freistaði eisini fólk at fara vestureftir og í ein útsynning. Bílig arbeiðsmegi úr Meksiko gjørdi eisini sítt til, at fólk fóru tann vegin.
Fyrrverandi amerikanski forsetin George W. Bush var guvernørur í Texas í árunum 1994-2000.
Politikkur[rætta | rætta wikitekst]
Umframt at Texas er ein republikansk háborg, so hevur Texas 38 sokallaðar "electoral college" atkvøður, ið er næst hægsta í Amerika. Forsetavalið er sett saman á tann hátt, at veljarin velur eitt umboð, í síðani velur forseta. Tað valevnið, ið fær flest umboðsatkvøður í einum stati, fær síðani allar umboðsatkvøðurnar - í hesum føri 38. Texas er sostatt ein týdningarmikil statur.
Demokratar hava staðið seg rímiliga væl ymsastaðni í Texas fyrr. Barack Obama forseti vann eisini fýra størstu býirnar í Texas umframt flestu kommunurnar á markinum móti Meksiko í 2012. Men hóast hetta vann Mitt Romney lættliga statin við heili 57% av atkvøðunum. Donald Trump vann forsetavalið í 2016 við 52.23% prosentum av atkvøðunum í Texas.
Myndasavn[rætta | rætta wikitekst]
Sí eisini[rætta | rætta wikitekst]


text:
Grønlendskir fiskimenn fáa eyka løn fyri steinbítarogn
288 fiskimenn, sum í vár avreiddu steinbítarogn til virkini hjá Royal Greenland, fáa nú útgoldið bonus ella eyka løn.
Royal Greenland letur teimum 1,5 miljónir krónur tilsamans í eyka løn fyri avreiðingarnar.
Teir 288 fiskimenninir fáa tríggjar krónur í bonus av hvørjum avreiddum kilo av rognum. Hetta er ein øking upp á eina krónu samanborið við kiloprísin upp á tvær krónur í 2016.
Tað skrivar Royal Greenland í tíðindaskrivi sambært Sermitsiaq.
- Fiskimenninir, ið hava avreitt steinbítarogn til virkini hjá Royal Greenland í 2017, fáa bonusið útgoldið umvegis peningastovn sín 15. desember 2017, stendur í tíðindaskrivinum.
Bonusútgjaldingarnar fyri steinbítarogn vóru upp á eina miljón krónur í 2016.
Mest lisið í farnu viku
Góð ráð til at eyðmerkja maktmenniskju
Rák (6) - Mannarættindi verða brotin í Føroyum og í Danmark, tá tað snýr seg um sálarligan harðskap
Video - Vardø er ein óhugnaligur býur
Leopardsnigilin vinnur á morsniglinum
Tá fake gerst fakta
Dreingirnir úr Gøtu sleppa at halda fram í skúlanum við Løkin
Útflutningurin av makreli og sild er nógv minkaður
Aling á landi verður ein avbjóðing fyri føroyska alivinnu
Vespureiðrið (76) - 14. mai 2018
Nýggjur kupil verður reistur á Sornfelli
Fyrsti spakin settur í til nýggjan Hvalbiartunnil
Skógarmotta funnin á seyði í Føroyum
Bilsølustevna í SALT á Drelnesi
Rák (6) - Urtagott
Radiooperatørur roknaði positionina út, tað var bjargingin
Prát við Regin Jacobsen, um at Bakkafrost hevur keypt sølufyritøku í USA
Løtan er ikki røtt
NOVA úr Suðuroynni - Sending 6
Gjørd av byggiblokkum
Hetta kann ikki góðtakast
Doyði av e-sigarettini
Hugnaløtan (21) - Gestur: Lasse Klein
Forða fyri at manningarnar koma at bera kostnaðin
Opið hús á Kambsdali í sambandi við at FabLab verður alment tikið í nýtslu
Samband
Postboks 226
FO-600 Saltangará


text:
Móti
Móti er klædnastílur, litur og snið á nýggjum klæðum, og mótin broytist støðugt. Í til dømis París og New York eru mótahús, sum skipa fyri nýggjum móta, t.d. tvær ferðir um árið (vár- og summarmóti og heyst- og vetrarmóti).
Klæðini eru broytt við tíðini, bæði tilfar og snið. Fyrstu klæði vóru úr djóraskinni og skuldu verja fyri kulda og vætu. Klæði skulu enn líva fyri veðri, men samfelag og móti gera av, hvussu tey skulu vera. Fyrst í 14. øld fóru tey í Evropa at gera klæði, sum sótu væl á kroppinum. Í 16. øld vórðu stívarar settir í konufólkakjólar. Hetta var móti til síðst í 19. øld. Í 1920-árunum broyttist mótin nógv - skjúrtini styttust fyri fyrstu ferð. Upprunaliga skuldi mótin bera boð um, at fólk vóru væl fyri. Vóru nýmótans klæði dýr, kundu rík fólk vísa, at tey høvdu ráð at keypa nýmótans klæði.
Tá ið konufólk høvdu fá rættindi, vóru mótaklæði so trong, at trupult var at røra seg í teimum. Við øktum rættindum broyttust klæðini, so konufólk fingu rørt seg meira ótálmað. Til dømis gjørdust langbuksur nýmótans. Onkur átrúnaður fyrisetur enn, hvussu fólk skulu verða ílatin. Islam ásetur til dømis, at konufólk skulu vera sømiliga ílatin, tá ið tey fara út.
Í øldir er mótin broyttur eftir broyttum lívshátti.
Innihaldsyvirlit
Føroyskur móti[rætta | rætta wikitekst]
Føroyskir mótaskaparar eru gitnir fyri hendig og vøkur klæði [1].
Faroese Fashion er føroyskt mótavirki, stovnað í 1982. Fyritøkan hevur deildir í mongum londum í Norðurevropa. Faroese Fashion sniðgevir og framleiðir klæðir úr føroyskum tilfarið. Rannvá í Baianstovu stendur fyri sniðgevingini og hevur arbeitt við ullint pløgg síðan 1962. Klæðini hjá Faroese Fashion vera gjørd eftir máti til tann einstaka, men tað ber eisini til at ogna sær klæðir eftir standard máti. Faroese Fashion er sniðgeving í ull.
Eisini úr stóra útheiminum, eitt nú USA, fær Faroese Fashion fyrispurningar. Prinsessa Alexandra ber eisini búna frá Faroe Fashion. Ranvá í Baianstovu hevur gjørt bundin pløgg úr føroyskari ull síðan 1982 og haft framsýningar millum annað í Norðlandahúsinum í Tórshavn. Fashion Faroe, sum sniðið eitur, verður selt í Føroyum, Íslandi og Danmark.
Í døgunum 18. - 20. november 2010 var Faroe Islands Designer Showcase í London. Uttanríkisráðið skipaði fyri hesum tiltaki, sum var hildið í einum mótahandli í Soho í Westminster. Í tveir dagar tóku tær móti bretskum fjølmiðlum og innkeyparum. Sera nógv kom burturúr og enntá blaðið Vogue kom ein túr forbí [2].
Amerikanskur móti[rætta | rætta wikitekst]
Snøggastu klæði gera mótaskaparar. Handilshús teirra eita mótahús, og í New York City eru mong. Fólk, ílatin í nýggjastu móta, sýna fram klæði í mótaframsýningum.
Í 1960-árunum gjørdist ungfólkið í Amerika meira sjálvstøðugt. Stuttskjúrtið hjá konufólki varð tekin um lívsfrælsið. Fyrst í 1990-árunum varð aftur móti at ganga í stuttskúrti. Best umtóktu dansir í 1920- og 1930-árunum, til dømis charleston, ávirkaðu eisini konufólkamótan í USA.
Cowboybuksur[rætta | rætta wikitekst]
Um 1850 heitti ein gullgravari í Norðurkalifornia á Levi Strauss (1829 - 1902) og bað hann seyma sær haldgóðar buksur, tí ullintu brøkurnar slitust so skjótt. Úrslitið varð fyrstu cowboybuksur, úr denim, sum er sterkt bumullartilfar. Buksurnar vórðu litaðar bláar við litevni úr náttúruni, blue indigo. Tær vóru bíligar, haldgóðar og lættar at vaska. Fyrstu Levis-lýsingarnar vistu, hvussu haldgóð klæðini vóru.
Danskur móti[rætta | rætta wikitekst]
Danmark hevur stóran klædnaútflutning. Í "Danmarks Designskole" í Keypmannahavn og "Kunsthåndværkerskolen" í Kolding fáa fólk útbúgving sum klædnaskaparar. Tey læra at skapa, tekna og gera klæði.
Danin, Erik Mortensen, gjørdi í mong ár vøkur klæði fyri mótahúsið Balmain í París.


text:
Klokkan umleið seks í morgun kyknaði eldurin uppaftur í húsinum á Geilini 2 í Klaksvík.
Stórur eldur var boðaður frá kl. 20.00 í gjárskvøldið og sløkkiliðið var skjót á staðið og tað tók 1½ tíma at sløkkja eldin, men roykurin vildu ikki ordiliga geva seg yvir-
Undirritaði koyrdi forbí klokkan seks ímorgun, tá sæst enn roykir á endanum á takinum og tá kom Sløkkiliðsovastin Finn Hansen og ein Løgreglukvinna á staðið fyri at kannað royking og tá sæst at eldur var komin í aftur.
Finn Hansen og Løgreglukvinnan vóru skjótt og fóru í holt við at sløkkja eldin við pulvursløkkjara og høggijarni og tey fingu tamarhald á eldinum, men tað var ikki ordiliga sløkt, so Sløkkiliðsbilurin bleiv boðsendir aftur og hann kom á staðið hálvan tíma seinni.
Kl. 07.15 vóru tey enn í holt við at tryggja húsini og tá sæst, at nú var sløkt.
SáH